Κυβερνητική Εκπρόσωπος Αριστοτελία Πελώνη στον «ΣΚΑΪ» για τη χρήση μάσκας και το ωράριο - STAR FM 933\n29 Ιουλίου 2021 03:09\nΣημεία της συνέντευξης στους δημοσιογράφους Δημήτρη Οικονόμου και Μαρία Αναστασοπούλου\nΕλπίζω πως θα ξεφορτωθούμε σύντομα τις μάσκες στους εξωτερικούς χώρους. Θα συνεδριάσει για το θέμα αυτό η Επιτροπή των ειδικών σήμερα. Πιστεύω πως θα έχουμε απόφαση εντός της ημέρας. Θα μας πουν οι ειδικοί για το πώς και το πότε. Σήμερα το θέμα είναι η μάσκα στους εξωτερικούς χώρους και αυτό διότι έχουμε μία καλή επιδημιολογική εικόνα, που προφανώς πρέπει να συνεκτιμηθεί.\nΣε ό,τι αφορά το ωράριο κάθε πράγμα στον καιρό του. Έχουμε πολύ υψηλές θερμοκρασίες και οι εμβολιασμοί προχωρούν. Έχουν ανοίξει οι πλατφόρμες για όλα τα εμβόλια σε όλες τις ηλικιακές ομάδες. Μπορούν όλοι να βρουν ραντεβού. Οπότε, όλα αυτά θα συνεκτιμηθούν από την Επιτροπή, κι ελπίζω πως σύντομα θα έχουμε την άρση αυτού του μέτρου.\nΗ καλή επιδημιολογική εικόνα όμως, δεν πρέπει να οδηγεί σ’ εφησυχασμό και επανάπαυση. Προφανώς, όπου υπάρχει συνωστισμός, πρέπει να είμαστε όλοι -εμβολιασμένοι και μη- προσεκτικοί.\nΤο βέβαιον είναι -και αυτό φαίνεται και από την πορεία της πανδημίας- ότι όσο περισσότερο προχωρούν οι εμβολιασμοί, ειδικά στις μεγαλύτερες ηλικίες, αλλά και στις νεότερες, τόσο πιο πολύ βελτιώνονται τα επιδημιολογικά στοιχεία και θωρακίζεται ο πληθυσμός. Άρα ακόμη κι ένα ενδεχόμενο νέο κύμα -και αυτό είναι κάτι που το λένε οι επιστήμονες- θ’ αφορά περισσότερο τους ανεμβολίαστους.\nΒρισκόμαστε σ’ ένα καλό επίπεδο. Οι πλατφόρμες για τις νεότερες ηλικιακές ομάδες άνοιξαν πολύ πρόσφατα. Είναι σημαντικό να εμβολιαστούν οι νεότεροι, κανείς δεν είναι άτρωτος. Ενδεχομένως, να αισθάνονται περισσότερο ασφαλείς, αλλά δεν πρέπει κανένας να εφησυχάζει. Σε κάθε περίπτωση, αυτό το Καλοκαίρι δεν είναι σαν το περασμένο, ακριβώς επειδή έχουμε αυτό το όπλο στα χέρια μας.\nΌσο μεγαλύτερο είναι το ποσοστό εμβολιασμού, τόσο το καλύτερο. Προφανώς, θα ξεκλειδώνει δραστηριότητες και θα επιστρέφουμε σε όλο και μεγαλύτερη κανονικότητα. Ήδη, έχει επιστρέψει ένα μεγάλο κομμάτι των κοινωνικών και οικονομικών δραστηριοτήτων. Οι κλειστοί χώροι μένουν επί της ουσίας. Όλα εξαρτώνται από τη συμμετοχή. Δηλαδή, πρέπει να κλείνονται ραντεβού, πρέπει όλοι να πειστούν για τα οφέλη του εμβολιασμού και ότι θα διευκολύνεται η ζωή τους εφόσον εμβολιαστούν.\nΤο εμβόλιο είναι όπλο, είναι η μόνη βέβαιη ασπίδα έναντι του ιού. Όπως ξέρετε, μια κατάσταση πανδημίας έχει δείκτες αβεβαιότητας. Ωστόσο, όσο προχωράει ο εμβολιασμός, αυτοί οι δείκτες μειώνονται. Πρέπει όλοι να εμβολιαστούμε για να είμαστε σε μία εντελώς άλλη κατάσταση από το Φθινόπωρο και μετά.\nΓια τη διανομή των self-test\nΤα self-test θα συνεχίσουν να δίνονται από τα φαρμακεία. Υπήρξε χθες απόφαση του Πανελλήνιου Φαρμακευτικού Συλλόγου ότι θα συνεχίσει τη δωρεάν διάθεση των self-test στις ομάδες των δικαιούχων και τον Ιούλιο και τον Αύγουστο. Απ’ αυτό εξαιρείται η Αχαΐα. Εκεί η διάθεση θα γίνει μέσω των σούπερ-μάρκετ, όπως είχαμε πει.\nΕλπιζουμε ότι όσο θα προχωρά ο εμβολιασμός, τα self-test θα καθίστανται λιγότερο αναγκαία. Ήταν ένα μέτρο που εισήχθη τον Απρίλιο και αρχικά είχαμε πει για δύο μήνες, προκειμένου να επανέλθουμε στην οικονομική και κοινωνική δραστηριότητα με ασφάλεια και καλύτερη επιδημιολογική επιτήρηση. Έχουν δείξει την αποτελεσματικότητά τους, βοήθησαν πολύ να βρεθούμε εδώ που είμαστε σήμερα.\nΤο έχουμε ξαναπεί πάρα πολλές φορές: Εκλογές θα γίνουν στο τέλος της τετραετίας. Η Κυβέρνηση έχει πολλή δουλειά μπροστά της.\nΚάθε φορά που γίνεται ένας ανασχηματισμός λίγους μήνες μετά αρχίζουν τα σενάρια και τα ρεπορτάζ ή οι ασκήσεις επί χάρτου για τον επόμενο. Σας θυμίζω ότι είχαμε ανασχηματισμό έξι μήνες πριν. Ο Πρωθυπουργός δεν είναι οπαδός των συχνών αλλαγών και η ομάδα προχωράει.\nΓια το έγκλημα στα Γλυκά Νερά και τις αλλαγές στον Ποινικό Κώδικα\nΗ Αστυνομία εξιχνίασε πολύ γρήγορα αυτό το έγκλημα. Έκανε άψογα τη δουλειά της και συνεχίζει να την κάνει. Η Δικαιοσύνη προφανώς και αυτή θα κάνει τη δουλειά της. Ακούμε όλη αυτή τη συζήτηση περί ποινών. Θυμίζω ότι ήταν ένα θέμα η αλλαγή του Ποινικού Κώδικα, το οποίο είχε θέσει η Νέα Δημοκρατία όταν ήταν στην αντιπολίτευση. Προχώρησε όταν εξελέγη Κυβέρνηση σε παρεμβάσεις που θεράπευσαν κάποια πρώτα ζητήματα. Και έχει αναθέσει στη Νομοπαρασκευαστική Επιτροπή για τον νέο Ποινικό Κώδικα το έργο αυτό, να εισηγηθεί τις αλλαγές. Αναμένουμε σύντομα την εισήγηση αυτή, για να λάβει η Κυβέρνηση τις αποφάσεις της και να νομοθετήσει. Σε κάθε περίπτωση η κατεύθυνση είναι αυστηροποίηση του πλαισίου για τα ειδεχθή εγκλήματα.


Άννα Αμανατίδου: Η επίθεση στην "τριάδα της φωτιάς" λίγη ώρα μετά την αποχώρηση της Μέγκι από το GNTM\nΆννα Αμανατίδου: Η επίθεση στην «τριάδα της φωτιάς» λίγη ώρα μετά την αποχώρηση της Μέγκι από το GNTM\nΣτα παρασκήνια του GNTM βρέθηκε η κάμερα της Φωλιάς των Κου Κου και η Τζώρτζια Γεωργίου. Η ίδια μίλησε μεταξύ άλλων, με την Άννα Αμανατίδου, λίγα λεπτά μετά την αποχώρηση της Μέγκι και τη ρώτησε για την τριάδα της φωτιάς.\n«Οκ. Κλάματα, στεναχωρήθηκαν. Δεν ξέρω παρόλα αυτά αν ήταν τόσο δεμένες όσο δείχνουν. Η Μικαέλα με την Εύη κράζονται. Και on camera κιόλας. Πριν φύγει η Γαρυφαλλιά της είχε πει κάποια πράγματα η Μικαέλα. Κρυφά από την Εύη. Δεν θεωρώ ότι αυτό είναι πραγματική φιλία και ότι νοιάζομαι πραγματικά τον άλλον, όταν δεν τα λέω μπροστά του, αλλά από πίσω του. Τι φιλία είναι αυτή; Πιστεύω ότι κρατάνε αυτή τη στάση απλά για να δείχνονται παραπάνω.\nΈχει φανεί ότι δεν υπάρχει πραγματική φιλία. Δεν θα μπορούσα ποτέ να γίνω φίλη με κάποια από την τριάδα. Ποτέ. Γιατί θέλω ειλικρινείς ανθρώπους στη ζωή μου που θα με κοιτάνε στα μάτια και δεν θα έχουν ανταγωνισμό. Θέλω καθαρά άτομα. Θεωρώ πως ό,τι και να έκανα θα ήταν ανταγωνιστικό. Θέλουν να είναι πάντα πρώτες και ανώτερες. Αν δεν είναι σπάζονται. Δεν μου ταιριάζει καθόλου αυτό», είπε χαρακτηριστικά η Άννα Αμανατίδου.\nhttps://fthisimage.azureedge.net/userfiles/53d530f2-0174-419f-a031-a61800ccc664/c6d4946b-ae86-467d-ba09-a61d00e11401/mp4_2(02h27m00s908ms – 02h36m39s272ms)(03m14s539ms – 04m20s127ms).mp4


Οκτώ συμβουλές για αποτελεσματική απώλεια βάρους - Healthview Αποτελεσματικές συμβουλές απώλειας βάρους στο σπίτι\nΑποτελεσματικές συμβουλές απώλειας βάρους στο σπίτι. Μερικές Απλές Αλλά Αποτελεσματικές Συμβουλές Για Αδυνάτισμα\nΑν θες να μάθεις τι δείχνουν οι τελευταίες έρευνες πάνω στους τρόπους βελτίωσης της φυσικής κατάστασης, ακόμα και στο σπίτι, είσαι στο κατάλληλο μέρος.\nΛόγω αυτού του γεγονότος, η διατροφή αποτελεί έναν από τους καλύτερους τρόπους για να χάσετε βάρος και να πετύχετε αυτή την ισορροπία, αρκεί να μάθετε να το ελέγχετε με αφοσίωση και πειθαρχία. Στο άρθρο θα σας δώσουμε 10 πολύτιμες συμβουλές για την ανώδυνη απώλεια βάρους. Φυσικά υπάρχουν αρκετές δίαιτες για απώλεια βάρους που είναι αποτελεσματικές αν και όχι τόσο ευχάριστες και ορισμένες φορές έχουν αρνητικές επιδράσεις στη λειτουργία του σώματος. Ευτυχώς, υπάρχουν πιο υγιεινές εναλλακτικές που προωθούν την απώλεια βάρους χωρίς να χρειάζεται να υποβληθείτε σε εξαντλητικές δίαιτες.\nΑυτές είναι λίγες από τις δικαιολογίες που χρησιμοποιούνται από τους γύρω μας ακόμα κι από εμάς τους ίδιους για να αποφύγουμε την άσκηση.\nΚαλό είναι να συμπεριλαμβάνετε αποτελεσματικές συμβουλές απώλειας βάρους στο σπίτι φρούτα και λαχανικά στη διατροφή σας αλλά δεν χρειάζεται να σταματήσετε να τρώτε άλλες τροφές που συμβάλλουν στη συνολική υγεία του σώματος. Μπορείτε να καταναλώνετε όλες τις τροφές αρκεί να καταναλώνετε μικρές ποσότητες και να αποφεύγετε την υπερκατανάλωση ανθυγιεινών τροφών με πολλές θερμίδες.\nF45 καμία απώλεια βάρους\nΟι αυστηρές δίαιτες είναι ιδιαίτερα αγχωτικές διαδικασίες και αν ξεφύγετε από τον έλεγχο μπορεί να οδηγήσουν σε στρες ή και σε κατάθλιψη. Μια δίαιτα με αποτελεσματικές συμβουλές απώλειας βάρους στο σπίτι ρυθμό θα σας βοηθήσει να χάνετε σταδιακά κιλά ενώ παράλληλα θα σας προσφέρει τα απαραίτητα θρεπτικά συστατικά.\nΚαλό είναι να εξαλείψετε κάθε μορφή έντασης από τη ζωή σας και να προσπαθήσετε να παραμένετε ψύχραιμοι, επιλέγοντας αποτελεσματικές συμβουλές απώλειας βάρους στο σπίτι κατανάλωση περισσότερων φρούτων και λαχανικών.\nΠόσο γρήγορα είναι σωστό να χάσει κάποιος βάρος; Κουδούνισμα στα αυτιά σας: περιορίστε το με διατροφή Μετατροπέας πόρων απώλειας βάρους Η καφεΐνη εμποδίζει την απώλεια λίπους Απώλεια βάρους πριν τις διακοπές: Κάνε το γρήγορα! Η αντιμετώπιση του επιχείλιου έρπητα με τη βοήθεια της ομοιοπαθητικής και της φυτοθεραπείας\nΤο μεσημεριανό γεύμα ώρες πρέπει να περιλαμβάνει πολύπλοκους υδατάνθρακες. Είναι...\nΘέλετε να μείνετε για πάντα αδύνατοι; | SDNA\nΣυγκεκριμένα, στις απαιτούμενες δράσεις, 22 αφορούν τα ΑΣΑ, 25 την...\nΑκόμα καλύτερα νέα για το δέρμα μας, όμως, είναι πως...\nΠροϊόν χαμηλής θερμιδικής αξίας το έκαναν μία από τις κύριες...\nΣύμφωνα με μελέτες η κατανάλωση ml νερού μπορεί να αυξήσει...\nΓια περισσότερες πληροφορίες, δείτε πώς κατατάσσουμε τα συμπληρώματα. Ευδοκιμεί σε...\nΕπομένως, αν θέλετε να πάρετε μια όμορφη κοιλιά, τότε πρέπει...


Cyberpunk, σπαθιά και έντονη δράση στο νέο teaser trailer του Ghostrunner - Unboxholics.com\nΕνώ υπόσχεται «μεγάλα» νέα στις 15 Σεπτεμβρίου\nΟι Publishers All In! Games, One More Level και 3D Realms, γιορτάζοντας την έναρξη της private beta του Ghostrunner, έδωσαν στη δημοσιότητα στο πλαίσιο της gamescom 2020 ένα νέο teaser trailer για το παιχνίδι. Μάλιστα, το βίντεο επισημαίνει στο τέλος του ότι έρχονται «μεγάλα» νέα στις 15 Σεπτεμβρίου.\nΤο Ghostrunner είναι ένα hardcore first-person slasher με αστραπιαία δράση, το οποίο τοποθετείται σε ένα ζοφερό cyberpunk περιβάλλον. Το παιχνίδι καλεί τους παίκτες μετά από ένα κατακλυσμικό γεγονός να σκαρφαλώσουν στο τελευταίο καταφύγιο της ανθρωπότητας -τον Dharma Tower- και αν αντιμετωπίσουν τον τυραννικό Keymaster, παίρνοντας εκδίκηση. Ο δρόμος προς αυτήν την πόλη-πύργο είναι γεμάτος βία, καθώς η σκληρή βασιλεία του Keymaster δε δίνει καμιά αξία στην ανθρώπινη ζωή. Ο τίτλος υπόσχεται μια μοναδική single-player εμπειρία, με one-hit one-kill μηχανισμούς που κάνουν τη μάχη έντονη και γρήγορη.\nΕπίσης, το στούντιο αποκάλυψε μερικές εικόνες και το key art του παιχνιδιού, τα οποία μπορείτε να δείτε παρακάτω:\nGhostrunner - Gamescom 2020 - Unboxholics.com\nΤο Ghostrunner αναμένεται να κυκλοφορήσει εντός του έτους για PS4, Xbox One και PC μέσω Steam. Όσοι επιθυμείτε να λάβετε μέρος στην private beta μπορείτε να το κάνετε πατώντας εδώ. Δείτε το σχετικό teaser στον player που ακολουθεί.\nTags: ghostrunner gamescom2020 beta trailer


Σαν σήμερα Τα σημαντικότερα γεγονότα της 17ης Ιουλίου - Parga Patatoukos\nHome > news > Σαν σήμερα Τα σημαντικότερα γεγονότα της 17ης Ιουλίου\nΣαν σήμερα Τα σημαντικότερα γεγονότα της 17ης Ιουλίου\nΠΑΤΑΤΟΥΚΟΣ ΠΑΡΓΑ Δευτέρα, Ιουλίου 17, 2017 ΝΕΑ, news\n1203: Οι σταυροφόροι της Δ' Σταυροφορίας καταλαμβάνουν την Κωνσταντινούπολη και ο βυζαντινός αυτοκράτορας Αλέξιος Γ' εγκαταλείπει την πόλη.\n1453: Τερματίζεται ο Εκατονταετής Πόλεμος μεταξύ Γαλλίας και Αγγλίας, με την ήττα των Βρετανών στη Μάχη της Καστίλης.\n1717: Η σύνθεση του Γκέοργκ Φρίντριχ Χέντελ «Η Μουσική των Νερών» παρουσιάζεται για πρώτη φορά σε βασιλικό πάρτι στον ποταμό Τάμεση.\n1751: Ιδρύεται η «Αρχαία Μεγάλη Στοά της Αγγλίας», ή αλλιώς ονομαζόμενη «Μεγάλη Στοά των Ελευθέρων και Αποδεκτών Τεκτόνων της Αγγλίας».\n1762: Η Αικατερίνη Β' ανεβαίνει στο θρόνο της Ρωσίας, μετά τη δολοφονία του συζύγου της τσάρου Πέτρου Γ'.\n1789: Η Γαλλία καθιερώνει την τρίχρωμη σημαία.\n1815: Ο Μέγας Ναπολέων παραδίνεται στις βρετανικές δυνάμεις στο Ροσφόρ.\n1824: Με εισήγηση του Αρχιγραμματέα της Ελληνικής Επαναστατικής κυβέρνησης συνταγματάρχη Ροδίου, συγκροτείται τακτικός ελληνικός στρατός.\n1867: Ανοίγει τις πύλες της η πρώτη Οδοντιατρική Σχολή στις ΗΠΑ, που λειτουργεί στο πανεπιστήμιο Χάρβαρντ.\n1868: Το Τόκιο γίνεται πρωτεύουσα της Ιαπωνίας.\n1911: O πιλότος Ολιεσιάγκερ καταρρίπτει το ρεκόρ συνεχούς πτήσης, διανύοντας 388 μίλια.\n1912: Οι κάτοικοι της Ικαρίας εκδιώκουν τους Τούρκους και ανακηρύσσουν την «Ικαριακήν Πολιτείαν».\n1913: Συνέρχεται στο Βουκουρέστι συνδιάσκεψη των εμπολέμων, για τη σύναψη ειρήνης, στην οποία παρίσταται ο Πρωθυπουργός Ελ. Βενιζέλος.\n1917: Ο βασιλιάς Γεώργιος Ε' στη Μεγάλη Βρετανία διακηρύσσει, ότι όλοι οι αρσενικοί απόγονοι της βρετανικής βασιλικής οικογένειας θα έχουν το επώνυμο Γουίνσδορ.\n1936: Με την εξέγερση του στρατηγού Φράνκο εναντίον της προσφάτως νόμιμα εκλεγμένης αριστερής κυβέρνησης του Λαϊκού Μετώπου, αρχίζει ο ισπανικός εμφύλιος πόλεμος, που θα διαρκέσει έως το 1939 και θα τελειώσει με την πλήρη επικράτηση του στρατηγού.\n1944: 232 άνθρωποι χάνουν τη ζωή τους, όταν δύο πλοία φορτωμένα με εκρηκτικά συγκρούονται κοντά στην Καλιφόρνια.\n1944: Το μεγαλύτερο κομβόι του Β' Παγκοσμίου πολέμου ξεκινά από το Χάλιφαξ, υπό την προστασία του καναδικού ναυτικού.\n1945: Ο Ιερός Λόχος εγκαταλείπει την Αλεξάνδρεια της Αιγύπτου για να επιστρέψει στην Ελλάδα.\n1945: Αρχίζει στο Πότσνταμ της Γερμανίας η διάσκεψη κορυφής, με τη συμμετοχή των Ιωσήφ Στάλιν, Χάρι Τρούμαν και Γουίνστον Τσόρτσιλ, που αντικαταστάθηκε από τον Κλέμεντ Ατλι όταν έγιναν γνωστά τα αποτελέσματα των βρετανικών εκλογών. Ήταν η τελευταία διασυμμαχική διάσκεψη του Β’ Παγκοσμίου Πολέμου, που καθόρισε την τύχη της ηττημένης Γερμανίας και τις διαδικασίες για τις μελλοντικές συνθήκες ειρήνης στην Ευρώπη.\n1955: Ανοίγει η Ντίσνεϊλαντ στο Αναχάιμ της Καλιφόρνια, που αποτελεί το πρώτο θεματικό πάρκο στον κόσμο.\n1960: Βυζαντινά κτίρια και μνημεία φέρνει στο φως η αρχαιολογική σκαπάνη στην Κόρινθο.\n1962: Μεταδίδεται η πρώτη παγκόσμια τηλεοπτική δορυφορική εκπομπή στις ΗΠΑ από την Ευρώπη.\n1975: Το αμερικανικό διαστημόπλοιο «Apollo 18» και το σοβιετικό «Soyuz 19» συνδέονται 140 μίλια πάνω από τη Γη. Οι δύο κυβερνήτες ανταλλάσσουν χειραψία και χαιρετισμούς ο καθένας στη γλώσσα του.\n1981: 141 άνθρωποι σκοτώνονται όταν δύο ουρανοξύστες καταρρέουν στο Κάνσας των ΗΠΑ. Τα αίτια του δυστυχήματος «δείχνουν» κατασκευαστικό λάθος.\n1991: Η ΕΟΚ αποφασίζει να χορηγήσει το ποσό των 2,6 δισ. δρχ. στη Βουλγαρία για τη βελτίωση της ασφάλειας του πυρηνικού σταθμού στο Κοζλοντούι.\n1993: Ο Βρετανός συγγραφέας μυθιστορημάτων κατασκοπείας Τζον Λε Καρέ παραδέχεται ότι, ήταν και ο ίδιος κατάσκοπος των μυστικών υπηρεσιών της χώρας του.\n1994: Η Βραζιλία κατακτά το παγκόσμιο κύπελλο ποδοσφαίρου κερδίζοντας στο Λος Άντζελες την Ιταλία στη διαδικασία των πέναλτι με 3-2 (κανονικός αγώνας 0-0).\n1995: 400 άνθρωποι χάνουν τη ζωή τους στη Σεούλ από την κατάρρευση πολυκαταστήματος, ενώ οι αγνοούμενοι φτάνουν τους 207.\n1995: Καταστροφικές πλημμύρες, που έπληξαν την πόλη Σενιρκέντ της δυτικής Μικρής Ασίας προκάλεσαν τον θάνατο 50 ανθρώπων, ενώ οι αγνοούμενοι έφτασαν τους 100\n1996: 230 επιβάτες της αεροπορικής εταιρίας TWA σκοτώνονται, όταν το αεροσκάφος τους πέφτει κοντά στο Λονγκ Άιλαντ της Νέας Υόρκης.\n1998: Mε άρθρο τους στο επιστημονικό περιοδικό Science, βιολόγοι ανακοινώνουν, πως αποκωδικοποίησαν τον γονότυπο του βακτηριδίου Treponema pallidum, που ευθύνεται για τη σύφιλη.\n1998: Οι σωροί του τελευταίου τσάρου Νικόλαου Β' και της οικογένειάς του ενταφιάζονται στον καθεδρικό ναό της Αγίας Αικατερίνης στην Αγία Πετρούπολη, 80 χρόνια μετά τη δολοφονία τους από τους μπολσεβίκους.\n1998: Ένα παλιρροϊκό κύμα τσουνάμι στα νησιά Παπούα της Νέας Γουινέας προκαλεί υποθαλάσσιο σεισμό, με αποτέλεσμα να καταστραφούν 10 χωριά, να χάσουν τη ζωή τους 1.000 άνθρωποι και να μείνουν άστεγοι τουλάχιστον 2.000 άλλοι.\n2014: Συντρίβεται στην Ανατολική Ουκρανία ένα Boeing 777-2H6ER των μαλαισιανών αερογραμμών που εκτελούσε την πτήση Άμστερνταμ -Κουάλα Λουμπούρ (Πτήση MH17). Στο αεροπλάνο επέβαιναν 298 άνθρωποι που όλοι έχασαν τη ζωή τους.\n1899 - Τζέιμς Κάγκνεϊ, Αμερικανός ηθοποιός\n1920 - Χουάν Αντόνιο Σάμαρανγκ, Ισπανός τέως πρόεδρος της Διεθνούς Ολυμπιακής Επιτροπής\n1932 - Κίνο, Αργεντίνος σκιτσογράφος γνωστός για το κόμικ του Μαφάλντα\n1935 - Ντόναλντ Σάδερλαντ, Καναδός ηθοποιός\n1935 - Νταϊάν Κάρολ, Αμερικανίδα ηθοποιός\n1939 - Αλί Χαμενέϊ, θρησκευτικός ηγέτης του Ιράν\n1944 - Κάρλος Αλμπέρτο, Βραζιλιάνος ποδοσφαιριστής, παγκόσμιος πρωταθλητής με την ομάδα του 1970\n1947 - Καμίλα Δούκισσα της Κορνουάλης, Βρεττανίδα σύζυγος του πρίγκιπα Καρόλου\n1949 - Terence Michael Joseph «Geezer» Butler, Άγγλος μπασίστας της Rock, μέλος των Black Sabbath\n1952 - Ντέϊβιντ Χάσσελχοφ, Αμερικανός ηθοποιός\n1954 - Άνγκελα Μέρκελ, καγκελάριος της Γερμανίας\n1960 - Γιαν Βάουτερς, Ολλανδός ποδοσφαιριστής και μάνατζερ\n1963 - Λετσίε Γ΄, βασιλιάς του Λεσόθο\n1975 - Χαράλαμπος Κόλλιας, Έλληνας βιολονίστας\n1984 - Σωτήρης Λεοντίου, Έλληνας ποδοσφαιριστής\n1790 - Άνταμ Σμιθ, Σκωτσέζος οικονομολόγος και πολιτικός φιλόσοφος\n1794 - Τζων Ρέμπουκ, Βρετανός εφευρέτης\n1912 - Ανρί Πουανκαρέ, Γάλλος μαθηματικός και φυσικός\n1917 - Έκτωρ Μαλό, Γάλλος συγγραφέας\n1918 - Νικόλαος Β΄, τελευταίος αυτοκράτορας της Ρωσίας\n1959 - Μπίλι Χόλιντεϊ, Αμερικανίδα μπλουζ τραγουδίστρια\n1964 - Παναγιώτης Φωτίου, Έλληνας αθλητής μεγάλων αποστάσεων\n1967 - Τζον Κολτρέιν, Αμερικανός τζαζ μουσικός και συνθέτης\n1991 - Ρόμπερτ Μαδεργουέλ, ζωγράφος, ένας από τους σημαντικότερους εκπροσώπους της αφηρημένης τέχνης στις ΗΠΑ\n1995 - Χουάν Μανουέλ Φάντζιο, θρύλος της Φόρμουλα 1\n2001 - Κάθριν Γκράχαμ, η επί 20 χρόνια εκδότρια της εφημερίδας «Washington Post»\n2012 - Γιώργος Μούτσιος, ηθοποιός\n2015 - Ζυλ Μπιανκί, Γάλλος οδηγός αγώνων\nΔευτέρα, Ιουλίου 17, 2017\nΠΑΤΑΤΟΥΚΟΣ ΠΑΡΓΑ at Δευτέρα, Ιουλίου 17, 2017\nΣαν σήμερα Τα σημαντικότερα γεγονότα της 17ης Ιουλίου Reviewed by ΠΑΤΑΤΟΥΚΟΣ ΠΑΡΓΑ on Δευτέρα, Ιουλίου 17, 2017 Rating: 5 180: Δώδεκα άνθρωποι εκτελούνται εξαιτίας της χριστιανικής τους πίστης στη Βόρεια Αφρική. Πρόκειται για την παλαιότερη καταγραφή χριστιαν...\nSup,το απόλυτο Παργινό σπόρ.\nSup,το απόλυτο Παργινό σπορ...αυτό που αγάπησαν μικροί και μεγάλοι,απέδωσε τα μέγιστα την Κυριακή 07-10 στον υγρό στίβο του Ισθμού ...


Ριάνα: Η 34χρονη ποπ σταρ γέννησε το πρώτο της παιδί - Έφερε στον κόσμο ένα αγοράκι - Newsbomb - Ειδησεις - News\nΚΟΣΜΟΣ 19/05/2022 22:56\nΗ Ριάνα και ο ASAP Rocky\nΤο πρώτο τους παιδί υποδέχθηκαν πριν από λίγες ώρες η 34χρονη ποπ σταρ Ριάνα και ο ASAP Rocky\nΌπως αναφέρει δημοσίευμα του ΤΜΖ, που επιβεβαίωσε την είδηση η 34χρονη τραγουδίστρια ωστόσο, δεν έχει ανακοινώσει ακόμη τη γέννηση του γιου της, ενώ κατά το ΤΜΖ, δεν υπάρχει ακόμη είδηση σχετικά με το όνομα του μωρού.\nΣημειώνεται ότι η τελευταία δημόσια εμφάνιση της Ριάνα, ήταν στις 9 Μαΐου σε εστιατόριο Σάντα Μόνικα της Καλιφόρνια, έπειτα από ένα ρομαντικό δείπνο με τον σύντροφό της, ASAP Rocky.\nΗ δημοφιλής τραγουδίστρια κατά τη διάρκεια της εγκυμοσύνης της μαγνήτισε τα βλέμματα κυρίως για τις στιλιστικές της επιλογές. Μάλιστα στην τελευταία της συνέντευξη στη Vogue, πέρασε το δικό της μήνυμα: το γεγονός ότι η σεξουαλικότητα μίας γυναίκας δεν χάνεται όταν αυτή γίνεται μητέρα.\nΗ 34χρονη είχε μοιραστεί τότε και το μεγαλύτερό της φόβο μετά την εγκυμοσύνη, αυτόν της επιλόχειου κατάθλιψης. «Η επιλόχειος κατάθλιψη. Θα αισθάνομαι εκτός ελέγχου συναισθηματικά; Αυτές είναι ιστορίες που ακούω από άλλες γυναίκες και με τρομάζουν», είχε πει.\nΣτην τότε συνέντευξη είχε αναφερθεί και στον αγαπημένο της, ASAP Rocky, με τον οποίο αν και ξεκίνησαν ως φίλοι, κατέληξαν ένα από τα πιο ερωτευμένα ζευγάρια της showbiz.


Ασλανίδης Ε.Γ. «Η τραγική σκηνή και η ψυχαναλυτική κατάσταση» | torafeio\nΟ Winnicott μας δίδαξε την έννοια της χρήσης του αντικειμένου (the use of the object). Αν στη θέση του αντικειμένου βάλουμε τον θεσμό — use of the institution—βρισκόμαστε και πάλι αντιμέτωποι με το γεγονός ότι δεν αρκεί να έχεις ψυχαναλυτικό θεσμό, πρέπει να παραιτηθείς από την παντοδυναμική χρήση του. Αυτό ακριβώς είναι που δεν επιτυγχάνεται στην παντοθεσμία.\nΗ σκηνική πραγματοποίηση (δηλαδή μια ειδική, άρα και μερική, αλλά και εναλλάξιμη πραγματοποίηση της εγγεγραμένης μορφής) φανερώνει το γραμμένο έργο, αποκρύπτοντας τον υποβολέα. Στο θέατρο, ο υποβολέας καλύπτεται από τη φαινομενική προσωπίδα του υποβολείου. Αλλά και χωρίς υποβολέα ή υποβολείο, η ουσιαστική προσωπίδα είναι η γλώσσα του θεατρικού κειμένου, δια μέσου της οποίας οι ηθοποιοί αναπνέουν ζωντανεύοντας το έργο. Αφ’ ετέρου, στη μεταβιβαστική σχέση, η προσωπίδα (η οποία υποβάλλει αντίστοιχα) είναι η παρουσία του αναλυτή, που λειτουργεί (είτε πίσω από το ντιβάνι είτε σε εμφανή θέση) ως μάγος προσωπιδοφόρος χάρη στις προβολές του αναλυόμενου. Έτσι, μου είναι απαραίτητο να εισάγω τον όρο ψυχαναλυτική σκηνή αν πρόκειται να μιλήσω για μεταβίβαση.\nΕίναι γνωστό ότι ο Freud καταδίκασε την εκδραμάτιση και θεώρησε τη μεταβίβαση ως ένα τρόπο εκδραμάτισης. Αλλά θεωρεί, επίσης, τη μεταβίβαση ως το πεδίο της μάχης στο οποίο πρέπει να κερδίσουμε τη νίκη! Ποτέ δεν διαφοροποίησε με σαφήνεια τα φαινόμενα επανάληψης της εκδραμάτισης από τα φαινόμενα επανάληψης της μεταβίβασης. Η στάση αυτή του Freud είναι, νομίζω, σαφέστατη.\nΕξάλλου, ακόμα και στις λέξεις που επέλεξε ο Freud για την εκδραμάτιση – agieren- και την εκτόνωση δια της θεραπευτικής επαναβίωσης – abreagieren- συναντάμε το κοινό έδαφος εκδραμάτισης και μεταβίβασης, δια της καθαρτικής μεθόδου. Η καθαρτική μέθοδος της ψυχανάλυσης (που κατάγεται από την αριστοτελική κάθαρση δια της έλλογης μίμησης πράξεως) ή η καθαρτική μέθοδος δια του abreaction (η οποία συνορεύει με την άχρηστη εκδραμάτιση) εγκαταλείφθηκε επισήμως από τον Freud στα τέλη του δέκατου-ένατου αιώνα . Αλλά είναι κοινό μυστικό ότι ανεπισήμως η καθαρτική μέθοδος ενυπάρχει μέχρι σήμερα στο δραματικό γεγονός της μεταβίβασης, παρ’ όλο ότι η εκτόνωση δια της μεταβίβασης οριοθετείται από την ματαίωση δια του ψυχαναλυτικού <<κενού>> και από την όδωση του έναρθρου λόγου. Το ψυχαναλυτικό <<κενό>> ( ως τεχνική της ψυχαναλυτικής κατάστασης) όπως και το κοίλον ενός μουσικού οργάνου, μας οδηγεί στη λειτουργία της διάτρητης προσωπίδας. Σε αντίθεση με τη μαγική προσωπίδα, την οποία η μεταβίβαση προβάλλει πάνω στον αναλυτή, οι τρύπες της τραγικής προσωπίδας των Ελλήνων λειτουργούν χάριν του <<ηχείν δια μέσου>>, δηλαδή χάριν του ποιητικού λόγου που ηχεί δια μέσου της γλώσσας ως προσωπίδας. Αφ΄ετέρου, ο ζωντανός ψυχαναλυτικός λόγος (εκ του οποίου προκύπτει η ψυχαναλυτική θεωρία) είναι λόγος αντίστοιχος με την πράξη της εκδραμάτισης. Και δια του δραματικού διαλόγου των ελεύθερων συνειρμών και των ερμηνειών, άγεται η εκτόνωση της μεταβιβαστικής διαδραμάτισης. Αλλά η εκτόνωση άγεται όχι δια των ήχων κάποιας σύριγγος, εδώ πρόκειται για εκτόνωση οριοθετημένη δια του έναρθρου λόγου. <<Ο άνθρωπος βρίσκει στο λόγο ένα υποκατάστατο της πράξης, και χάρη σ΄αυτό το υποκατάστατο το συναίσθημα μπορεί να εκτονωθεί σχεδόν με τον ίδιο τρόπο>>. Ταυτοχρόνως, η προοδευτική αξιοποίηση της ασυνείδητης σημασίας διά της ανάλυσης της μεταβίβασης οδηγεί τελικά τη μεταβίβαση στη διαφορά της από την εκδραμάτιση.\nΈτσι, η κανονική μεταβίβαση γίνεται τελικά (δια μέσου της λειτουργίας της προσωπίδας ως πλαισίου μεταβίβασης) συνομιλούμενον εν ανθρώποις αίτημα ενορμησιακής ικανοποίησης. Το αίτημα, εδώ νοούμενο ως ομιλητική διαπραγμάτευση μεταξύ προσώπων, υπάγεται σε νόμους που οργανώνουν το απόλυτο ΝΑΙ του ασυνειδήτου με το ΟΧΙ της ελευθερίας διά της στέρησης. Αυτοί οι οργανωτικοί νόμοι; που αντιστοιχούν στους φροϋδικούς όρους π.χ. abstinence, mirror, surgeon’s model κ.λ.π., υπάρχει κίνδυνος να θεοποιηθούν (και δεν φταίει ο Freud γι’ αυτό). Αν θεοποιηθούν, τότε οι οργανωτικοί νόμοι της ψυχαναλυτικής κατάστασης θα παίξουν το ρόλο της μαγικής προσωπίδας, σαν να μην έφθανε ο αναπόφευκτος κίνδυνος της μαγικής προσωπίδας που προβάλλει η μεταβίβαση πάνω στον ψυχαναλυτή. Η πρότασή μου αφορά στη λειτουργία της τραγικής προσωπίδας των Ελλήνων, δηλαδή σε μια ποιητικά, αλλά και πολιτικά, επαναστατική αντίληψη των οργανωτικών νόμων της παράστασης. Έχω τη γνώμη ότι η κανονική μεταβίβαση, η μεταβίβαση ρυθμιζόμενη από τους οργανωτικούς κανόνες της ψυχαναλυτικής κατάστασης, βασίζεται στη λειτουργία της τραγικής προσωπίδας που είναι μια, μοναδική στην ιστορία της ανθρωπότητας, διαφοροποίηση από τη μαγική προσωπίδα.\nΕπανέρχομαι λοιπόν στο ότι η κανονική μεταβίβαση γίνεται τελικά συνομιλούμενον εν ανθρώποις αίτημα ενορμησιακής ικανοποίησης, χάρη στη λειτουργία της προσωπίδας που (ως πλαίσιο της μεταβίβασης) οριοθετεί τους εξωγλωσσικούς παράγοντες με έναν τρόπο που επιτρέπει στους γλωσσικούς παράγοντες να αποκτήσουν τραγική ή ψυχαναλυτική υπόσταση. Το συνομιλούμενον τελικά εν ανθρώποις αίτημα διατυπώνεται με αφετηρία την επανενεργοποίηση μνημονικών ιχνών, δηλαδή την επιθυμία. Ο άνθρωπος βλέπει πάντα στο παρελθόν : κατ’ αρχήν διότι απαιτείται ένας χρόνος για την κίνηση του φωτός. Το φως δεν μεταδίδεται ακαριαία. Έχει μετρηθεί ότι απαιτείται ένα ολόκληρο δευτερόλεπτο για να διατρέξει τριακόσιες χιλιάδες χιλιόμετρα. Μ’ άλλα λόγια, αυτό που βλέπουμε τώρα στο άστρικό νεφέλωμα <<Ανδρομέδα>> είναι κάτι που, εκεί, συνέβη ένα εκατομμύριο χρόνια πριν εμφανιστεί ο άνθρωπος στη Γή. Ο άνθρωπος λοιπόν βλέπει πάντα στο παρελθόν, ούτως ή άλλως. Διότι η ψυχική πραγματικότητα του ακαριαίου χρόνου ή της αχρονικότητας, δηλαδή το ασυνείδητο με τις πρωτογενείς του ψυχικές διαδικασίες και την αφθαρσία του απωθημένου, το βασίλειο του απόλυτα παντοδύναμου <<ναι>> δεν μας φτάνει. Χρειαζόμαστε το <<όχι>> της ελευθερίας του ανθρώπου από αυτή τη δικτατορία των πρωτογενών διαδικασιών. Μ’ άλλα λόγια, χρειαζόμαστε την αναγνώριση της φθαρτότητάς μας ή την αναγνώριση του μεγέθους ενός δευτερολέπτου.\nΣτην εργασία του Freud <<Κατασκευές στην Ανάλυση >> (1937) γίνεται φανερό ότι η αλήθεια δεν είναι μία. Αλλά πρέπει να σεβόμαστε την ιστορία της μίας αλήθειας ώστε να μπορούμε να κατασκευάζουμε τις αλήθειες της θεραπείας – ή να μπορούμε να οικοδομήσουμε αυτό που ο Winnicott ονόμασε δυνητικό χώρο (potentional space) … αλίμονό μας αν η θεραπεία γίνει νόμος ! Η θεραπεία είναι το παιχνίδι του χρόνου που δημιουργεί νόμους σύμφωνα με την ιστορία της μίας αλήθειας. Όλο το ζήτημα έγκειται στο ότι η μαγική προσωπίδα θέλει να γίνεται η Ιστορία αυτοπροσώπως και έτσι αποτυγχάνουμε. Η τραγική προσωπίδα ως ιστορία της μίας αλήθειας ανοίγει διά της λειτουργίας της ( δηλ. διά του ποιητικού λόγου) τις αλήθειες των ποιητικών ή θεραπευτικών κατασκευών.\nΤο ένα είναι ότι από αυτόν τον έρωτα της Σεμέλης και του Δία, γεννήθηκε ο Διόνυσος, ο θεός της θεατρικής προσωπίδας, ή μάλλον ο θεός προσωπίδα. Θα έλεγα ότι αντιστοίχως γεννήθηκε και το << ουδέν οίδα>> του νυμφόληπτου Σωκράτη, ή ο <<γνόφος>> του Διονυσίου Αρεοπαγίτη, ή το <<Ο>> του ψυχαναλυτή Bion. Η λειτουργία της προσοχής μας διασφαλίζει το φροϋδικό «meeting the stimulus halfway» : την υποδοχή του ερεθίσματος προϋπαντώντας το στα μισά του δρόμου, που θα διέτρεχε προς το μέρος μας. Η τραγική προσωπίδα, ως θεατρικό σκεύος επί σκηνής, διασφαλίζει την άσκηση ακριβώς αυτής της λειτουργίας της προσοχής. Όχι μόνο διότι αποτελεί διά της οπτικής ομοιότητας με την ανθρώπινη όψη ένα οικείο (» familiar» ) ερέθισμα αλλά διότι φανερώνει ταυτοχρόνως την ύπαρξη του ανοίκειου ( «unfamiliar» ) αγνώστου : και ως φράγμα επαφής με το άγνωστο, και ως περιέχον το άγνωστο.\nThis entry was posted in Ελλάδα,άποψη and tagged Freud,προβολή,ποιητική,τραγικό θέατρο,τραγική προσωπίδα,τραγική σκηνή,όνειρο,Δίας,Διόνυσος,Ε.Γ. Ασλανίδης,Οιδίπους,Σεμέλη,Ψυχανάλυση,ασυνείδητο,μεταβίβαση,Winnicott by το ραφτάκι. Bookmark the permalink.


ΟΔΟΣ ΔΙΟΝΥΣΟΥ » Δήμος Διονύσου: Δεκάδες εγκαταλελειμμένα οχήματα έχουν ήδη απομακρυνθεί\nΔήμος Διονύσου: Δεκάδες εγκαταλελειμμένα οχήματα έχουν ήδη απομακρυνθεί\nΣυνεχίζεται με αμείωτο ρυθμό η απομάκρυνση εγκαταλελειμμένων αυτοκινήτων από διάφορα δημόσια σημεία του Δήμου Διονύσου και στις 7 Δημοτικές Κοινότητες, στο πλαίσιο της προσπάθειας που καταβάλλει η δημοτική αρχή για τη βελτίωση της αισθητικής, καθαριότητας και υγιεινής του Δήμου Διονύσου.\nΜε ευθύνη και μέριμνα της Δημοτικής Αστυνομίας κατ’ εφαρμογή του ΠΔ 116/2004, έχουν ήδη περισυλλεγεί και απομακρυνθεί δεκάδες οχήματα, από τα 40 που έχουν καταγραφεί μέχρι στιγμής, ενώ η απομάκρυνσή τους θα συνεχιστεί και το επόμενο χρονικό διάστημα. Απομακρύνθηκαν επίσης από τους ιδιοκτήτες, μετά από την επικόλληση του ειδικού αυτοκόλλητου σήματος από τη Δημοτική Αστυνομία, συνολικά 33 οχήματα.\nΓια μία ακόμη φορά υπογραμμίζεται ότι τα εγκαταλελειμμένα οχήματα εκτός του ότι επιδρούν αρνητικά στην αισθητική και ομορφιά του Δήμου μας, επιπλέον καταλαμβάνουν ζωτικές θέσεις στάθμευσης, ενώ αν παραμείνουν για πολύ καιρό μπορεί να μετατραπούν σε εστίες μόλυνσης.\nΗ ορθή πρακτική για όποιον δεν επιθυμεί να χρησιμοποιεί στο εξής το αυτοκίνητό του, είναι να το παραδώσει στα ειδικά εξουσιοδοτημένα κέντρα συλλογής και επεξεργασίας οχημάτων.\nΟ Δήμος Διονύσου αναλαμβάνει μέσω των αρμόδιων υπηρεσιών του την ευθύνη για να είναι η περιοχή μας καθαρή και όμορφη. Καμία προσπάθεια όμως δεν μπορεί να τελεσφορήσει χωρίς τη συνεργασία και υπευθυνότητα των ίδιων των πολιτών.\nΣυνεχίζουμε όλοι μαζί τη διαρκή προσπάθεια βελτίωσης του Δήμου μας!


Σίσσυ Χρηστίδου: Ευχήθηκε on air στον πρώην σύζυγό της, Θοδωρή Μαραντίνη για τη γιορτή του - Πρώτη Καθημερινή Εφημερίδα\nΣίσσυ Χρηστίδου: Ευχήθηκε on air στον πρώην σύζυγό της, Θοδωρή Μαραντίνη για τη γιορτή του\n12 Μαρτίου, 2022 14:04\nΜε ευχές ξεκίνησε η σημερινή εκπομπή «Χαμογέλα και Πάλι», με τη Σίσσυ Χρηστίδου να εύχεται στους Θοδωρήδες της ζωής της «Χρόνια Πολλά» για την ονομαστική εορτή της.\nΗ παρουσιάστρια του Mega ευχήθηκε τόσο στον μπαμπά της Θόδωρο όσο και στον πρώην σύζυγό της Θοδωρή Μαραντίνη, με τον οποίο διατηρούν άριστες σχέσεις παρά το γεγονός ότι έχουν πάρει διαζύγιο.\n«Θα ήθελα να ξεκινήσουμε και να πούμε Χρόνια Πολλά γιατί στο δικό μας σπίτι είναι μεγάλη γιορτή η σημερινή. Γιορτάζει ο μπαμπάς μου, ο ανιψιός μου, ο μπαμπάς των παιδιών μου. Είναι μεγάλη γιορτή και να στείλω ένα φιλί» ευχήθηκε η Σίσσυ Χρηστίδου.\nΠροηγούμενο άρθροΜεγάλος νικητής της ζωής ο 11χρονος Διονύσης: Έγινε επανασυγκόλληση του χεριού του με μεγάλη επιτυχία\nΕπόμενο άρθροΠάτρα: Απειλές της μητέρας για μηνύσεις στην παιδοψυχολόγο που ανέλυσε τη ζωγραφιά της Τζωρτζίνας


Στην άσκηση από την Τουρκία εκτός από ελικόπτερα γενικής χρήσης, παίρνει μέρος και ένα μεταγωγικό αεροσκάφος. Οι άνδρες των Ειδικών Δυνάμεων της Γεωργίας και του Αζερμπαϊτζάν είχαν εκπαιδευτεί από τις Τουρκικές Ένοπλες Δυνάμεις.\nΟι κοινές ασκήσεις πραγματοποιούνται στην Τουρκία απο τις 31 Μαϊου έως τις 10 Ιουνίου.\nΣτις 25 Μαΐου, στην πρωτεύουσα του Αζερμπαϊτζάν Μπακού έγιναν τακτικές ασκήσεις των ενόπλων δυνάμεων του Αζερμπαϊτζάν και της Τουρκίας.\nΣτο πλαίσιο στρατιωτικής συμφωνίας, η οποία υπογράφηκε από το Αζερμπαϊτζάν και την Τουρκία, απο τις 12 Μαΐου, το Μπακού και η Ναχιτσεβάν του Αζερμπαϊτζάν φιλοξένησαν από κοινού τακτικές ασκήσεις με τη συμμετοχή των ενόπλων δυνάμεων των δύο χωρών.\nΣτις ασκήσεις συμμετείχαν περίπου 1.000 στρατιωτες και προσωπικό, περίπου 80 τεθωρακισμένα οχήματα, πάνω από 60 κομμάτια πυροβολικού και όλμων, 12 στρατιωτικά ελικόπτερα της αεροπορίας, καθώς και μονάδες αεράμυνας, οπλισμένες με σύγχρονα αμυντικά συστήματα.\nΠηγή - AzerNews


Πολυπολιτισμικότητα και άλλα παραμύθια - Omega Nbc\nΑξίζει να διαβαστεί ψύχραιμα, δίκαια και χωρίς προκαταλήψεις: Άρθρο του 2014\nΣτη Δύση, το υπόγειο, για αιώνες, ρεύμα ορθολογισμού και αμφισβήτησης κάθε αυθεντίας (πολιτικής, θρησκευτικής, επιστημονικής), που πήγαζε από την παρακαταθήκη του ελληνορωμαϊκού πνεύματος, τελικά παρέσυρε και κατακρήμνισε τη μεσαιωνική θρησκευτική βαρβαρότητα. Αυτή την υπέρβαση, το Ισλάμ δεν την κατάφερε ποτέ. Χωρίς πολιτισμική ταυτότητα πριν τον Μωάμεθ, χωρίς κάποια Αντιγόνη που να αντιτίθεται ανοιχτά στους νόμους, με αποκλεισμένο εντελώς το ένα φύλο από κάθε παραγωγή (πλην της τεκνοποιίας) καθηλώθηκε στο πλαίσιο της ζωής του 600 μ.Χ. Βόλευε κιόλας, διότι μια αυταρχική μισαλλόδοξη θρησκεία είναι μια χαρά συνεταιράκι μιας αντίστοιχα αυταρχικής επεκτατικής εξουσίας. Ακόμα και η φωτεινή περίοδος των Φατιμιδών δεν μπόρεσε να διαρκέσει: την έσβησε με συνοπτικές διαδικασίες ο Σαλαντίν που επανέφερε τη σουνιτική ορθοδοξία.\nΘες να ζήσεις μαζί μας; Όχι μόνο θα σεβαστείς τις αξίες μας, αλλά θα τις υιοθετήσεις! Δεν θα παραιτηθείς από το μαστίγωμα του ομοφυλόφιλου επειδή φοβάσαι μη σε πιάσουν, αλλά επειδή αποδέχεσαι πως ο καθένας κάνει κουμάντο στο σώμα του και σε κανέναν άλλον δεν πέφτει λόγος. Θα καταλάβεις ότι εμείς δεν έχουμε όρια όταν σατιρίζουμε, ακόμα και τον Θεό μας. Άρα μπορούμε να το κάνουμε και με τον δικό σου. Θα παρακολουθήσεις οπωσδήποτε «τη ζωή του Μπράιαν» και θα τη σκεφτείς σε μουσουλμανική εκδοχή. Αν το βρεις ευφυές, μείνε. Αν γίνεις έξαλλος με την ασέβεια, συγγνώμη αλλά δεν κάνεις για την Ευρώπη. Όχι, εμείς δεν έχουμε καμιά υποχρέωση να σεβαστούμε τις δικές σου παλαιολιθικές «αρχές». Θα είχαμε, αν ερχόμασταν να μείνουμε στην πατρίδα σου. Εσύ όμως ήρθες εδώ. Δεν σου λέω ότι είμαστε ανώτεροι ή κατώτεροι διότι δεν υπάρχει ένας εξωτερικός κριτής για να αποφασίσει.\nΕίμαστε όμως διαφορετικοί. Εδώ έτσι ζούμε. Αν σ’ αρέσει. Αν δεν σ’ αρέσει, υπάρχει και εισιτήριο αναχώρησης. Αν επιμένεις να μην το βγάζεις υπάρχει και η απέλαση. Και στο αεροπλάνο της επιστροφής στην ιερή γη του Αλλάχ, καθώς θα διαβάζεις το πρόγραμμα δημοσίων θεαμάτων της αγαπημένης σου πατρίδας (απαγχονισμοί, αποκεφαλισμοί, ακρωτηριασμοί, μαστιγώσεις…) θα έχεις όλον τον χρόνο να σκεφτείς πώς θα σου φαινόταν η πολυπολιτισμικότητα στην κεντρική λεωφόρο του Ριάντ: ζευγάρια εφήβων να περπατούν και να φιλιούνται στο στόμα -τα κορίτσια με τις κοντές φουστίτσες και τις μπλούζες με τα τιραντάκια χωρίς σουτιέν που φοράν το καλοκαίρι στο Παρίσι, στη Ρώμη, στην Αθήνα.\n« Οι δύο οπτικές για την τουρκική εισβολή στη Συρία και η Ελλάδα (Previous News)\n(Next News) Τζέφρι Πάιατ: Ο Αμερικανός υποκινητής της αποσταθεροποίησης από Ουκρανία έως Ελλάδα »


ΡΟΖ Ιστορία έχει κάνει άνω κάτω τα Τρίκαλα...\nΣκηνές απείρου κάλους σε καμποχώρι των Τρικάλων, με τον σύζυγο να πιάνει επ’ αυτοφώρω τη σύζυγο, και να... καλεί την αστυνομία.\nΤο περιστατικό, σύμφωνα με πληροφορίες του trikalavoice.gr κατεγράφη στο αστυνομικό δελτίο ένα βράδυ, στα τέλη της περασμένης εβδομάδας.\nΟ απατημένος σύζυγος επέστρεψε νωρίτερα από προγραμματισμένο του ταξίδι εκτός Τρικάλων και έχοντας ήδη...\nυποψίες, παρακολούθησε τις κινήσεις της «καλής» του. Έφριξε με όσα διαπίστωσε και όταν ήρθε η ώρα έκανε... «ντου» στο σπίτι (... γειτονικό, όχι το δικό τους!) και έπιασε το παράνομο ζευγάρι σε πολύ... χαλαρές στιγμές.\nΤους έβγαλε έξω σε έξαλλη κατάσταση και κάλεσε την αστυνομία για να καταγράψει το περιστατικό. Όταν με τα πολλά τα πνεύματα πήγαν να ηρεμίσουν η γυναίκα επιχείρησε να μπει στο σπίτι τους, ωστόσο ο απατημένος σύζυγος της απαγόρευσε την είσοδο.\nΤότε κάλεσε... εκείνη την αστυνομία και άντρες αυτής παρενέβησαν ζητώντας από τον σύζυγο να της επιτρέψει να μπει για μερικά λεπτά και να πάρει ορισμένα από τα ρούχα και τα πράγματά της!\nΑΝΤΡΑΣ ΑΠΙΣΤΕΥΤΑ ΓΥΝΑΙΚΑ ΔΙΑΦΟΡΑ ΕΙΔΗΣΕΙΣ ΕΛΛΑΔΑ\nΕτικέτες ΑΝΤΡΑΣ ΑΠΙΣΤΕΥΤΑ ΓΥΝΑΙΚΑ ΔΙΑΦΟΡΑ ΕΙΔΗΣΕΙΣ ΕΛΛΑΔΑ


Ευρωπαϊκή κυριαρχία και ελληνικά σύνορα - Ειδήσεις - νέα - Το Βήμα Online\nΕυρωπαϊκή κυριαρχία και ελληνικά σύνορα\nΑν και η κυβέρνηση εμφανίζεται να το αγνοεί επιδεικτικά, το θέμα επιβάλλεται να τεθεί τώρα ως ένας νέος, μείζων ελληνικός στόχος στην ΕΕ. Τώρα που εντείνονται οι προσπάθειες για τη διαμόρφωση της λεγόμενης ευρωπαϊκής κυριαρχίας (μέσω) και της κοινής αμυντικής πολιτικής και κοινής άμυνας στην Ευρωπαϊκή Ενωση. Και ο στόχος αυτός δεν είναι άλλος παρά η πλήρης εγγύηση των εξωτερικών συνόρων της ΕΕ, δηλαδή των συνόρων της Ελλάδας στο μεγαλύτερο και πλέον ευαίσθητο μέρος τους, ως κοινών ευρωπαϊκών συνόρων.\nΑπό τα μέσα της δεκαετίας του 1980 και με στόχο την εγκαθίδρυση της ενιαίας εσωτερικής αγοράς «ως ενός χώρου χωρίς εσωτερικά σύνορα» (Ενιαία Ευρωπαϊκή Πράξη – ΕΕΠ) η Ενωση αναγνώρισε τη διάκριση ανάμεσα στα εσωτερικά και εξωτερικά σύνορά της. Το ίδιο έκανε και στο πλαίσιο άλλων κανονισμών, όπως για το «τελωνειακό έδαφος» (η Ενωση συγκροτεί ενιαίο τελωνειακό έδαφος), την κοινή αλιευτική πολιτική κ.λπ. Με την προώθηση της ελεύθερης διακίνησης ατόμων (καθεστώς Συνθήκης Σένγκεν) η ανάγκη κοινής αστυνόμευσης των εξωτερικών συνόρων για λόγους εισόδου κυρίως άτυπων μεταναστών αναγνωρίστηκε επίσης ως αναγκαία ρύθμιση. Ετσι η Συνθήκη της Λισαβόνας έφθασε στο σημείο να προβλέπει ως βασικό στόχο «την προοδευτική δημιουργία ενός ολοκληρωμένου συστήματος διαχείρισης των εξωτερικών συνόρων» προκειμένου να διασφαλίζεται η αποτελεσματική εποπτεία της διέλευσης των εξωτερικών συνόρων (άρθρο 77). Στη βάση αυτή άλλωστε δημιουργήθηκε και η Ευρωπαϊκή Συνοριοφυλακή και Ακτοφυλακή ως προέκταση της Frontex (η οποία ενεργοποιείται και στο Αιγαίο) και η οποία, όπως ανέφερε πρόσφατα ο πρόεδρος της Ευρωπαϊκής Επιτροπής Ζαν-Κλοντ Γιούνκερ, θα αποκτήσει δύναμη 10.000 στελεχών.\nΗ έννοια όμως των συνόρων ως του στοιχείου που ορίζει την εδαφική ταυτότητα/κυριαρχία μιας κρατικής οντότητας και χρήζει προστασίας ενσωματώθηκε για πρώτη φορά στις διατάξεις της Κοινής Εξωτερικής Πολιτικής Ασφάλειας (ΚΕΠΠΑ) της Ενωσης με τη Συνθήκη του Αμστερνταμ (1997), με πρωτοβουλία της κυβέρνησης του Κ. Σημίτη, και σήμερα αποτελεί πρόνοια της Συνθήκης της Λισαβόνας (άρθρο 21). Στην ίδια Συνθήκη περιλαμβάνεται επίσης η δέσμευση για την προστασία της «ανεξαρτησίας» και «ακεραιότητας» της Ενωσης. Το πολύ σημαντικότερο όμως είναι ότι στη Συνθήκη αυτή έχει ενσωματωθεί η λεγόμενη «ρήτρα αμοιβαίας συνδρομής» («mutual assistance clause», άρθρο 42,7), η οποία δεσμεύει πολιτικά και νομικά τα κράτη-μέλη της Ενωσης να συνδράμουν «με όλα τα μέσα στη διάθεσή τους» (πολιτικά, διπλωματικά, οικονομικά και στρατιωτικά) ένα άλλο κράτος-μέλος που πέφτει θύμα εξωτερικής επιθετικότητας (aggression). Πρόκειται για ιδιαίτερα σημαντική ρύθμιση που συμβάλλει στην ανάδειξη της Ενωσης σε οιονεί «σύστημα συλλογικής ασφάλειας» και ήδη έχει ενεργοποιηθεί για πρώτη φορά από τη Γαλλία για την αντιμετώπιση των τρομοκρατικών απειλών και επιθέσεων. Αλλά περιέργως δεν έχει ενεργοποιηθεί ποτέ από την Ελλάδα, έστω κι αν η υιοθέτησή της αποτέλεσε ελληνική πρωτοβουλία (η οποία εκδηλώθηκε με σχετική πρόταση που υπέβαλε ο γράφων στη διαπραγμάτευση για την κατάρτιση του Ευρωπαϊκού Συντάγματος και στη συνέχεια πέρασε αυτολεξεί στη Συνθήκη της Λισαβόνας). Η ελληνική πλευρά δεν φαίνεται να έχει ενδιαφερθεί ούτε καν για τη θέσπιση των πρακτικών ρυθμίσεων (modalities) για τη γρήγορη ενεργοποίηση της εν λόγω ρήτρας. Ο γάλλος πρόεδρος Εμανουέλ Μακρόν ανακοίνωσε μόλις πρόσφατα ότι θα αναλάβει πρωτοβουλία με βάση τη ρήτρα αυτή για την καλύτερη αντίδραση της Ενωσης σε περιπτώσεις εξωτερικών απειλών.\nΑυτό όμως που εμφανώς απουσιάζει από τις Συνθήκες της Ενωσης είναι η ρητή ρύθμιση-δέσμευση για την εγγύηση (guarantee) των εξωτερικών συνόρων από την ΕΕ. Και αυτό το κενό θα πρέπει να καλυφθεί τώρα, όσο δύσκολο κι αν φαίνεται. Και τη σχετική πρωτοβουλία οφείλει να αναλάβει η Ελλάδα (σε συνεργασία με άλλες χώρες-μέλη), η οποία αντιμετωπίζει και τις ισχυρότερες προκλήσεις στο πεδίο αυτό. Η χρονική συγκυρία για κάτι τέτοιο είναι ιδιαίτερα ευνοϊκή, καθώς η Ευρωπαϊκή Ενωση στοχεύει τώρα στη διαμόρφωση της «κοινής άμυνας». Οχι απλώς «κοινής αμυντικής πολιτικής», η οποία αναφέρεται στη διαχείριση εξωτερικών κρίσεων (crisis management), αλλά κοινής άμυνας (common defence), η οποία ως κοινή δεν μπορεί παρά να εγγυάται πλήρως τα εξωτερικά σύνορα της πολιτικής οντότητας που λέγεται Ευρωπαϊκή Ενωση. Είναι χαρακτηριστικό ότι ο Γιούνκερ αναφέρεται στην ανάγκη δημιουργίας της Ευρωπαϊκής Αμυντικής Ενωσης (European Defence Union) μέχρι το έτος 2025. Επομένως η ευκαιρία είναι μοναδική. Η επόμενη Συνθήκη – που δεν θα αργήσει να έλθει – θα πρέπει να περιλαμβάνει, ως το επόμενο μεγάλο βήμα, την εγγύηση των εξωτερικών συνόρων της Ενωσης. Δεν υπάρχει καμία Ενωση ομοσπονδιακού χαρακτήρα στον κόσμο που να μην εγγυάται πρώτα και πάνω απ’ όλα τα εξωτερικά της σύνορα. Πολύ περισσότερο μια Ενωση που διεκδικεί να είναι κυρίαρχη (για «την ώρα της ευρωπαϊκής κυριαρχίας» κάνουν λόγο Μακρόν και Γιούνκερ).\nΒεβαίως είναι αναπόφευκτο ότι ορισμένα κράτη-μέλη θα αντιδράσουν σε μια τέτοια πρόταση, καθώς δεν θα θελήσουν να αναλάβουν δεσμεύσεις στρατιωτικής μορφής και εμπλοκής. Αλλά υπάρχουν και πολλοί τρόποι για να ξεπεραστούν οι αντιδράσεις. Ενας απ’ αυτούς θα ήταν να προχωρήσει αρχικά το σύστημα εγγύησης των συνόρων στη βάση της «διαφοροποιημένης ολοκλήρωσης» (differentiated integration – PESCO λ.χ.) στην οποία θα συμπράξουν τα κράτη που το επιθυμούν. Να επισημανθεί ότι και η εισαγωγή στη Συνθήκη της έννοιας των συνόρων και της ρήτρας αμοιβαίας συνδρομής συνάντησε αρχικά έντονη αντίδραση αλλά τελικά έγινε αποδεκτή με κατάλληλους διαπραγματευτικούς χειρισμούς και διασυνδέσεις (linkages). Στην Ενωση όλα σχεδόν γίνονται τελικά αποδεκτά με την κατάλληλη παρουσίαση, διαπραγμάτευση, διασύνδεση, συμμαχίες.\nΦυσικά δεν θα πρέπει να είναι κάποιος αφελής να πιστεύει ότι με τη θέσπιση της ρήτρας εγγύησης των συνόρων επιλύεται αυτομάτως το ελληνικό πρόβλημα. Γίνεται όμως ένα σημαντικό βήμα προς την κατεύθυνση αυτή, που πάντως η Ελλάδα οφείλει να επιδιώξει. (Αξίζει να σημειωθεί ότι ενώ η επικεφαλής του Κινήματος Αλλαγής Φώφη Γεννηματά έχει θέσει το ζήτημα αυτό στους ευρωπαϊκούς θεσμούς, η κυβέρνηση μεγαλοπρεπώς και σταθερά το αγνοεί…)


Η ιδέα του φωτός | symplegma.gr\nΚωδ.: 1021390 Επιστροφή\nΦιλοσοφίες, ιδεολογίες, θρησκείες. Οι κοσμοθεωρίες που καθορίζουν τη ζωή μας, το είναι μας. Η πιο ωραία ιδέα του κόσμου γεννήθηκε πριν από τέσσερις χιλιάδες χρόνια. Η ιστορία αυτή βασίζεται σε πραγματικά γεγονότα. Για όσους πιστεύουν την ιστορία που γνωρίζουν μέχρι...\nΦιλοσοφίες, ιδεολογίες, θρησκείες. Οι κοσμοθεωρίες που καθορίζουν τη ζωή μας, το είναι μας. Η πιο ωραία ιδέα του κόσμου γεννήθηκε πριν από τέσσερις χιλιάδες χρόνια. Η ιστορία αυτή βασίζεται σε πραγματικά γεγονότα. Για όσους πιστεύουν την ιστορία που γνωρίζουν μέχρι σήμερα, το βιβλίο αυτό είναι ακατάλληλο.\nΗ καθηγήτρια των Κλασικών Σπουδών του Πανεπιστημίου της Βιέννης Ισαβέλλα Χάνσεν αναλαμβάνει να παραδώσει στο Εφετείο Αθηνών την επιστημονική της γνωμοδότηση για μία υπόθεση που φαινόταν ότι έχει για πάντα ξεχαστεί. Κατά τη διάρκεια της έρευνας που διεξάγει, σε συνεργασία με τον συγγραφέα Νίκο Πατρινό, βρίσκεται μπροστά σε μία απρόσμενη εξέλιξη. Όλα τα δεδομένα αποδεικνύουν ότι δεν αναβίωσε τους Ολυμπιακούς Αγώνες στη σύγχρονη εποχή ο βαρώνος Πιέρ ντε Κουμπερτέν. Tα είκοσι τέσσερις χιλιάδες βιβλία που κυκλοφορούν για τους Αγώνες αναφέρουν τη μία και μοναδική, γνωστή σε όλους, επίσημη εκδοχή για την αναβίωση των Ολυμπιακών Αγώνων. Στην προσπάθειά τους να λύσουν το αίνιγμα που κρύβεται πίσω από το πιο ισχυρό σύμβολο στον κόσμο, έρχονται αντιμέτωποι με μία συνωμοσία σιωπής. Η πρόσβασή τους στα αρχεία και στις πηγές ξαφνικά απαγορεύεται. Για κάποιους, ο Θησαυρός των Ολυμπίων πρέπει με κάθε κόστος να παραμείνει κρυφός. Μοναδική διέξοδος για να αποκρυπτογραφήσουν τη σημειολογία ενός πολέμου ιδεών είναι να διαβάσουν την ιστορία ανάποδα. Άγνωστα ιστορικά γεγονότα και αρχεία συνδέουν την Αρχαία Ολυμπία με την Αθήνα, τη Βενετία, τη Γενεύη, τη Βιέννη, το Παρίσι και τη Νέα Υόρκη. Σε μία αναπάντεχη περιπέτεια, αποκαλύπτουν τον καθοριστικό ρόλο τεκτονικών στοών, μυστικών αδελφοτήτων, των Πεφωτισμένων (Illuminati) και των επαναστατών που κατηγορήθηκαν ότι συνωμότησαν για να καταλύσουν την Αγία Ρωμαϊκή Αυτοκρατορία. Στη σύγκρουση που ξεκίνησε από τα σκοτεινά χρόνια του Μεσαίωνα φυλακίστηκαν, αφορίστηκαν και καταδικάστηκαν σε θάνατο ορισμένα από τα πιο λαμπρά μυαλά της ανθρωπότητας. Ο μεγαλύτερος κίνδυνος είναι το ανεκτίμητο αυτό μυστικό να χαθεί οριστικά.\n- Τελειώνοντας το συναρπαστικό βιβλίο που κρατάτε στα χέρια σας, είχα την ίδια αίσθηση με ένα λαμπρό ξημέρωμα. Οι εφιάλτες του ύπνου μου εξανεμίστηκαν ως διά μαγείας. Ήμουν Έλληνας κι όχι Γραικός. Προτείνω στον αναγνώστη να του παραδοθεί, όπως έκανα κι εγώ. Γιατί είναι κάτι περισσότερο από τον Κώδικα Ντα Βίντσι στην Ελλάδα. Είναι η αποκάλυψη μιας μεγάλης απάτης. Έμαθα τόσο πολλά από το βιβλίο του Δημήτρη –που δεν τα γνώριζα μέχρι τώρα–, που τον ευχαριστώ, αληθινά, από καρδιάς. Βασίλης Βασιλικός\n- Η Ιδέα του Φωτός είναι μια εναλλακτική και άκρως προκλητική ιστορία της Ελλάδας. Το βιβλίο θυμίζει σε ύφος το μπεστσέλερ Ο Κόσμος της Σοφίας. Ο αναγνώστης διαβάζει ένα μυθιστόρημα ή ένα βιβλίο ιστορίας; Θα ήταν αλλιώς η Ελλάδα, μας λέει, αν κάποιοι δεν πολεμούσαν με λύσσα την Ιδέα του Φωτός. Ο Τζιώτης δημιουργεί ένα συναρπαστικό και πλούσιο αφήγημα που προκαλεί τον αναγνώστη να ξαναδεί την Ελλάδα με άλλη ματιά. Διαβάστε το να δείτε κι εσείς. Νίκος Παπανδρέου\n- Μέχρι σήμερα, από την κολυμπήθρα μέχρι την κάλπη και τον γκισέ που στέκουμε για να πληρώσουμε ή σπανίως για να πληρωθούμε, ό,τι μας έχουν πει, ό,τι μας έχουν διδάξει είναι ή ψέματα ή η μισή αλήθεια. Όταν κάποιος καταλάβει ότι το ποτάμι στο οποίο πλέει οδηγεί σε καταρράκτη, η μόνη πιθανότητα που έχει για να σωθεί είναι ο ανάπλους, η πλεύση ενάντια στο ρεύμα. Αν έστω και μια στιγμή σταθεί για να το σκεφτεί, ο καταρράκτης θα τον καταπιεί. Αυτό δεν είναι μυθιστόρημα, είναι ο δικός μας Μεγάλος Ανάπλους. Εύα Ομηρόλη


αριστερη αντεπιθεση: Τα στελέχη του ούτε καν δακρύζουν για το ΠΑΣΟΚ\nΕικόνα βαθύτατης πολιτικής σήψης έδωσαν τα όσα διαδραματίστηκαν στο Ζάππειο τη Δευτέρα το βράδυ, στην εκδήλωση για τα 40 χρόνια από την ίδρυση του ΠΑΣΟΚ με ομιλητή τον Γιώργο Παπανδρέου.\nΤο άγριο γιουχάισμα τμήματος των συγκεντρωμένων κατά του νυν προέδρου του ΠΑΣΟΚ Ευάγγελου Βενιζέλου, οι κραυγές «προδότη» εναντίον του και η αποφυγή καταδίκης αυτών των φραστικών εκτρόπων εκ μέρους του Γ. Παπανδρέου, δείχνουν ότι το ΠΑΣΟΚ αργοπεθαίνει πολιτικά -αν δεν είναι ήδη κλινικά νεκρό.\n«Φτάνουμε στο τέρμα μιας πολυκύμαντης διαδρομής. Το ΠΑΣΟΚ ... ολοκλήρωσε μαζί με τη χώρα τον μεταπολιτευτικό ιστορικό του κύκλο ... Απαρνηθήκαμε τον εαυτό μας, τις αξίες, την ταυτότητά μας» έγραφε χθες χαρακτηριστικά στα «Νέα» ο Κώστας Σκανδαλίδης. Βλέποντας όλη η Ελλάδα τι έγινε τη Δευτέρα, μόνο ως ανέκδοτο μπορούν να χαρακτηριστούν οι ισχυρισμοί του Ευ. Βενιζέλου στην εκδήλωση εκείνη. «Εμφανίστηκαν αμέσως οι γνωστοί καλοθελητές που ασχολούνται εργολαβικά με τη δημιουργία νοσηρών εντυπώσεων με στόχο την πρόκληση τεχνητής εσωστρέφειας, την υπονόμευση των προσπαθειών συσπείρωσης και ανάκαμψης της παράταξης, τον ευτελισμό των προθέσεων» είπε προκαλώντας θυμηδία. «Η παρουσία όλων εδώ δίνει σήμερα ένα ηχηρό ράπισμα στους κύκλους αυτούς» ισχυρίστηκε, την ώρα που οι πασόκοι του Γ. Παπανδρέου τον «έκραζαν» και τον έλουζαν πατόκορφα με υβριστικές λέξεις και συνθήματα.\nΣοβαρά, οι «καλοθελητές» του φταίνε του προέδρου του ΠΑΣΟΚ για τις «νοσηρές εντυπώσεις»; Οταν δηλαδή ο πολλάκις διατελέσας υπουργός σε κυβερνήσεις του ΠΑΣΟΚ Παντελής Οικονόμου, στον ραδιοφωνικό σταθμό «Βήμα FM», χαρακτηρίζει τον Ευάγγελο Βενιζέλο ως «τον άνθρωπο που καταργεί το ΠΑΣΟΚ», αυτό είναι φιλοφρόνηση; Οταν ο βουλευτής του ΠΑΣΟΚ Μιχάλης Κασσής, μιλώντας στον ίδιο ραδιοσταθμό, καταγγέλλει ότι «ο Παπανδρέου είναι από τους ανθρώπους που διέλυσαν και κατέστρεψαν το ΠΑΣΟΚ», αυτό δεν φουντώνει το κλίμα εμφύλιας σύρραξης στους κόλπους του κόμματος του ΠΑΣΟΚ;\nΑν καταλάβαμε καλά δηλαδή, ο Ευ. Βενιζέλος συμμερίζεται απολύτως τις απόψεις του διοργανωτή της εκδήλωσης της Δευτέρας Φίλιππου Πετσάλνικου, ο οποίος δήλωσε πως «η εκτίμησή μου είναι ότι δεν υφίσταται διχαστικό κλίμα» στο ΠΑΣΟΚ!!! Λυπούμαστε, αλλά εμείς έχουμε την εντελώς αντίθετη άποψη -όπως και σχεδόν ολόκληρη η Ελλάδα, άλλωστε, η οποία ουδέποτε αντελήφθη ότι το θυελλώδες γιουχάισμα και οι κραυγές «προδότη» προωθούν το... ενωτικό κλίμα! Την πολιτική σκοπιμότητα του προέδρου του ΠΑΣΟΚ να θέλει να υποβαθμίσει τις βαθύτατα απαξιωτικές αποδοκιμασίες για τον ίδιο, τις αντιλαμβανόμαστε.\nΔεν γίνεται όμως να λύσει το πρόβλημά του με δηλώσεις που υποτιμούν τη νοημοσύνη όλων των Ελλήνων, θεωρώντας μας ηλίθιους συλλήβδην! Ας βρει άλλους τρόπους, λιγότερο προσβλητικούς. Οταν ο αναπληρωτής υπουργός Υγείας και βουλευτής Λακωνίας του ΠΑΣΟΚ Λεωνίδας Γρηγοράκος γράφει στο χθεσινό «Εθνος» άρθρο όπου τονίζει μεταξύ άλλων ότι «η καλλιέργεια εσωτερικού διχασμού έχει φυσικό και ηθικό αυτουργό» από τις τάξεις του ΠΑΣΟΚ, ο «εσωτερικός διχασμός» του ΠΑΣΟΚ είναι εφεύρημα των «καλοθελητών»; Οταν ο επίσης επί πολλά πολλά χρόνια υπουργός στις κυβερνήσεις του ΠΑΣΟΚ Δημήτρης Ρέππας έγραψε σε άρθρο του ότι «η αλλαγή κυβέρνησης είναι προϋπόθεση για την αλλαγή πολιτικής και τον αναπροσανατολισμό της χώρας», συγκαταλέγεται κατά Βενιζέλο και αυτός στους «γνωστούς καλοθελητές που ασχολούνται εργολαβικά με τη δημιουργία νοσηρών εντυπώσεων με στόχο την πρόκληση τεχνητής εσωστρέφειας»;\nΣαν πολλοί δεν έγιναν αυτοί, αν λάβουμε υπόψη μας ότι στην εκδήλωση της Δευτέρας παραβρέθηκαν δεκάδες νυν και πρώην βουλευτές και υπουργοί του ΠΑΣΟΚ; Οταν ο Γιώργος Παπανδρέου είπε στην ομιλία του «έχουμε πολλή δουλειά μπροστά μας, να ξαναπιάσουμε το νήμα από εκεί που το αφήσαμε και να το πάμε στο μέλλον» και μίλησε για «οβιδιακές μεταλλάξεις» του ΠΑΣΟΚ και «πισώπλατα μαχαιρώματα», φταίει ο Γιώργος που τα είπε ή οι δημοσιογράφοι που ανέφεραν αυτά που είπε; Ο καθένας μας μπορεί να θεωρεί το άκρον άωτον της γελοιότητας το σύνθημα «Γιώργο, γερά, να φύγει η Δεξιά» -την ίδια άποψη άλλωστε έχουμε κι εμείς-, αλλά το να περιγράφεται σήμερα η κατάσταση στο ΠΑΣΟΚ ως... «ενωτική» συνιστά πολιτικό ψεύδος.\nΔημοσιεύθηκε στο "ΕΘΝΟΣ", 4-9-2014\nΕτικέτες ΑΠΟΨΕΙΣ , ΔΕΛΑΣΤΙΚ , ΠΑΣΟΚ\nΤα σοσιαλδημοκρατικα κομματα ειναι απο φυση τους απεριφρουρητοι πολιτικοι σχηματισμοι.\nΜπαινει ο οποιοσδηποτε μεσα, ενσωματωνεται,ανεβαινει στην ιεαρχια-εξουσια, χωρις να ελεγχει κανεις κανεναν, πρεζονουν το λαο στο ρουσφετι και τον παραγοντισμο, και στο τελος σκορπανε σαν τα παιδια του λαγου.\nΤο εχουμε δει το εργο ξανα.\nΚΑΙ ΠΑΝΤΑ ΚΑΤΑΛΗΓΟΥΝ ΠΑΤΕΡΙΤΣΕΣ ΤΟΥ ΦΑΣΙΣΜΟΥ.\n4 Σεπτεμβρίου 2014 - 1:55 μ.μ.


Μάθε τι φτιάχνει ερωτικά τα 12 ζώδια.\nSelect ratingGive Τι «φτιάχνει» ερωτικά τα 12 ζώδια! 1/5Give Τι «φτιάχνει» ερωτικά τα 12 ζώδια! 2/5Give Τι «φτιάχνει» ερωτικά τα 12 ζώδια! 3/5Give Τι «φτιάχνει» ερωτικά τα 12 ζώδια! 4/5Give Τι «φτιάχνει» ερωτικά τα 12 ζώδια! 5/5\nAverage: 4,2 (18 votes)\nΔεν είναι ανάγκη ένα ζώδιο να «ανάβει» σεξουαλικά μόνο με… κόλπα στο κρεβάτι. Η γενικότερη συμπεριφορά σου απέναντι στο κάθε ζώδιο, θα παίξει σημαντικό ρόλο στην ερωτική σας ζωή. Μην ξεχνάς ότι τα πάντα ξεκινάνε από το μυαλό και μετά καταλήγουν σε πράξεις. Θέλεις να του ανεβάσεις την λίμπιντο μια και καλή; Μάθε τι "φτιάχνει" τα 12 ζώδια ερωτικά και ποιο το μυστικό του κάθε ζωδίου στον ερωτικό τομέα και ανάλαβε δράση εδώ και τώρα!\nΟ Τοξότης λατρεύει να περνάει καλά μαζί σου, κάθε ώρα και στιγμή και να νιώθει ότι είσαι εκεί για αυτόν. Όχι όμως τόσο πολύ. Άφηνέ τον κατά διαστήματα να σε κυνηγά ερωτικά και να νιώθει ότι μπορεί και να σε χάσει. Μην του τα δίνεις όλα στο πιάτο, έτοιμα. Το καλύτερο του είναι να κάνει σεξ μαζί σου στα πιο περίεργα μέρη. Θέλεις βοήθεια; Στην αποθήκη του σπιτιού σου, σε μια παράλια, σε ένα δάσος, στο αμάξι του. Φρόντισέ το.\nΟ Αιγόκερως είναι λάτρης των πράξεων. Αν τον αγαπάς, δεν πρέπει να μένεις μόνο στα λόγια, αλλά και να κάνεις και έργα. Πήγαινέ τον για φαγητό σε ένα ωραίο εστιατόριο, χάρισε του το αγαπημένο του άρωμα. Δείξε του ότι είσαι εκεί για εκείνον. Υποστήριξε το στις αποφάσεις του. Κάνε τον να νιώσει ότι είσαι η σκιά του. Δείξε του την αγάπη σου σε όλο της το μεγαλείο. Μόνο αλήθειες όμως. Τότε η ερωτική του διέγερση θα κτυπήσει κόκκινο.\nΊσως το πιο εγκεφαλικό ζώδιο που υπάρχει. Μπορεί να φτάσει σε κορύφωση ερωτικής πράξης, χωρίς να υπάρχει καν, μόνο από μια ιστορία σεξουαλικού περιεχομένου. Φρόντισε να του ανεβάσεις την λίμπιντο, με την αφήγηση μιας περιπέτειας που πέρασε ένας φίλος σου ή μια φίλη σου σε ένα νησί, με άτομο άγνωστων λοιπών στοιχείων. Άναψε τον με μπόλικες σεξουαλικές ιστορίες και καυτές συζητήσεις. Όταν ο εγκέφαλός του φτάσει σε έκρηξη πάθους, ετοιμάσου για έντονο σεξ, άνευ ορών και κανόνων.\nΣτον Ιχθύ αρέσει να του δείχνεις ότι τον αγαπάς και ότι τον λατρεύεις, δε θα βαρεθεί ποτέ να το ακούει αυτό, ακόμα και σε ανύποπτο χρόνο. Μπορεί να σε κουράσει πολύ εσένα κάτι τέτοιο, αλλά για να έχεις τη σιγουριά, θα πρέπει να τον κρατάς έντονα ερωτικά, κάνοντας μαζί του καθημερινές πράξεις. Βόλτα στα μαγαζιά και καφεδάκι. Αγαπούλες και αγκαλίτσες. Αν του αποκαλύψεις και τα απόρρητα μυστικά σου, τότε η σεξουαλική σας ζωή θα… εκτοξευτεί!\nΤελευταία ενημέρωση: 2019-05-29 12:31:44


Ο «Γαλατάς» της Anna Burns με εξώφυλλο του Κώστα Ι. Σπυριούνη - Cat Is Art\nΣε μια άγνωστη πόλη με κατοίκους χωρίς ονόματα, σε μια κοινωνία που σκεπάζεται από τη σκιά της βίας και που η τρομοκρατία διαποτίζει κάθε ορατή και αθέατη πτυχή του δημόσιου βίου, ένα δεκαοκτάχρονο κορίτσι προσπαθεί να κρατήσει την προσωπική του ελευθερία.\nΟ «Γαλατάς» της Anna Burns κυκλοφορεί με νέο εξώφυλλο, έργο του γνωστού ζωγράφου Κώστα Σπυριούνη.\nΤο μυθιστόρημα τιμήθηκε με το Βραβείο Booker 2018 και από την ημέρα που εκδόθηκε στη χώρα μας εμφανίζεται ανελλιπώς στις λίστες με τα ευπώλητα.\nΟ «Γαλατάς» της Anna Burns, αυτό το ξεχωριστό παγκόσμιο best-seller, είναι μια συγκλονιστική ιστορία ενηλικίωσης στην καρδιά της ταραγμένης για την Ιρλανδία δεκαετίας του ’70. Διαβάστηκε –και θα διαβάζεται– με θαυμασμό.\nΟι κριτικοί συνέκριναν τη συγγραφέα με ιερά τέρατα της ιρλανδικής λογοτεχνικής παράδοσης, όπως ο Beckett και ο Stern.\nΟ «Γαλατάς» της Anna Burns, κυκλοφορεί σε μετάφραση της Μαρίας Αγγελίδου από τις Εκδόσεις Gutenberg.


ARKOPHARMA - ΒΑΛΕΡΙΑΝΑ\nΦΥΤΑ / ΒΑΛΕΡΙΑΝΑ\nΕίναι ένα όμορφο ποώδες φυτό που συναντάται συχνά στα λιβάδια και στα υγρά εδάφη της Γαλλίας. Η Βαλεριάνα έχει μία ινώδη ρίζα και πολύ αρωματικά ροζ λουλούδια που ανθίζουν από τον Απρίλιο έως τον Αύγουστο. Η ρίζα της αναδύει μία πολύ χαρακτηριστική μυρωδιά που προσελκύει τις γάτες οι οποίες τρίβονται με μανία πάνω στο φυτό.\nΗ Βαλεριάνα χρησιμοποιούνταν από την Αρχαιότητα για τις χαλαρωτικές και καταπραϋντικές της ιδιότητες. Ο Πλίνιος ο Πρεσβύτερος μίλησε γι 'αυτή στα έργα του. Παίρνει το όνομά της από το λατινικό «valere» που μεταφράζεται σε «έχω καλή υγεία». Τον 16ο αιώνα αναγνωρίζονται τελικά οι ιδιότητές στις οποίες οφείλει σήμερα τη φήμη της.\nΗ ρίζα της Βαλεριάνας αναδύει μία έντονη μυρωδιά λόγω της παρουσίας ενός αιθέριου ελαίου. Περιέχει συστατικά όπως είναι τα valepotriates και sesquiterpenes στα οποία αποδίδουμε τις χαλαρωτικές της ιδιότητες.\nΗ Βαλεριάνα χρησιμοποιείται παραδοσιακά για να μειώσει τη νευρικότητα στους ενήλικες, ιδιαίτερα όταν υπάρχουν προβλήματα ύπνου.


«Βουνό» τα εμπόδια για τα σκουπίδια στην Πελοπόννησο - Το Άστρος της θαλάσσης\nΑναρτήθηκε την Τρίτη 18 Σεπτεμβρίου 2018 και ώρα 09:29 πμ | Από nskarmoutsos\nΕίναι το μεγαλύτερο έργο διαχείρισης απορριμμάτων που θα γίνει στη χώρα μας. Ταυτόχρονα είναι και ένα από τα πιο «περιπετειώδη», καθώς συνάντησε εξαρχής σειρά αντιδράσεων με αποτέλεσμα κάθε βήμα της διαδικασίας να διαρκεί από μήνες έως χρόνια. Η σύμπραξη που υπέγραψε τον Ιούνιο η Περιφέρεια Πελοποννήσου για την ανάθεση σε ιδιώτη της διαχείρισης των απορριμμάτων σε πέντε νομούς περιπλέκεται τώρα για ακόμη μια φορά, με την πολιτεία να καταφεύγει σε έναν νομικό «ελιγμό» για να κερδίσει το χαμένο έδαφος.\nΤο μόνο σίγουρο είναι πως το μέγεθος του έργου, ανάλογο του προβλήματος που καλείται να λύσει, προϋποθέτει τη δημιουργία μιας πολύ ισχυρής ομάδας παρακολούθησης από πλευράς Περιφέρειας και δήμων, καθώς οι όροι της συμφωνίας είναι ιδιαίτερα αυστηροί.\nΗ σύμβαση ανάμεσα στην Περιφέρεια Πελοποννήσου και την «Περιβαλλοντική Πελοποννήσου» (ΤΕΡΝΑ Ενεργειακή) για τη διαχείριση των απορριμμάτων σε Κορινθία, Αργολίδα, Αρκαδία, Μεσσηνία και Λακωνία υπεγράφη στις 14 Ιουνίου. Προηγήθηκαν αρκετά χρόνια «μαχών» ανάμεσα στους δημάρχους των πέντε νομών και την Περιφέρεια για τους όρους της σύμβασης, με τη σημερινή κυβέρνηση να παρεμβαίνει αρχικά κατά και στη συνέχεια υπέρ της υλοποίησης του έργου. Βασικό ρόλο άλλωστε έπαιξε η απουσία εναλλακτικής: όλοι οι δήμοι –πλην ενός– της Περιφέρειας εξακολουθούσαν μέχρι πριν από λίγα χρόνια να θάβουν τα πάντα σε χωματερές, ενώ ακόμα και σήμερα διαθέτουν περιορισμένες «μεταβατικές» εγκαταστάσεις.\nΤο πρόβλημα που ανέκυψε από τις αρχές του καλοκαιριού αφορά τη γη. Βάσει των όρων του διαγωνισμού, ο ιδιώτης έπρεπε να βρει και να αγοράσει την απαραίτητη γη (για τις εγκαταστάσεις διαχείρισης και τους ΧΥΤΥ) και κατά την υπογραφή της σύμβασης να την παραδώσει στην Περιφέρεια απολύτως καθαρή από κάθε είδους βάρη ή διεκδικήσεις. Eτσι, η Περιφέρεια απέφευγε «να βγάλει το φίδι από την τρύπα», καθώς οι χωροθετήσεις πάντα εγείρουν τοπικές αντιδράσεις. Το μεγαλύτερο μέρος του κόστους (έως 2 εκατ. ευρώ) της αγοράς καλύπτεται από την Περιφέρεια και το υπόλοιπο (περίπου 1,2 εκατ. ευρώ) από την ΤΕΡΝΑ.\nΜόνο που για μία από τις τρεις θέσεις που επελέγησαν, την Παλαιοχούνη Αρκαδίας, έχουν ήδη ασκηθεί πέντε δικαστικές προσφυγές από πολίτες που διεκδικούν την ιδιοκτησία μέρους της έκτασης. Με δεδομένο ότι η μία προσφυγή ασκήθηκε πριν από την υπογραφή της σύμβασης, θα μπορούσε να υπάρξει νομικό πρόβλημα για την ισχύ της σύμβασης. Η λύση που επελέγη είναι να προχωρήσει η Περιφέρεια σε απαλλοτρίωση της έκτασης (υπάρχει σχετική δυνατότητα στη σύμβαση) και μάλιστα προ ημερών ελήφθη απόφαση της Επιτροπής Μεγάλων Eργων ώστε να ενεργοποιηθεί η νέα νομοθεσία για τις απαλλοτριώσεις. Μόλις το ΥΠΕΝ κηρύξει την περιοχή υπό απαλλοτρίωση, η γη θα μπορεί να επιταχθεί. Η παράδοση της γης είναι κρίσιμης σημασίας καθώς αυτή ενεργοποιεί το χρονοδιάγραμμα του έργου.\nΔιαβάζοντας τις 280 σελίδες της σύμβασης και τα 10 παραρτήματά της, αυτό που με βεβαιότητα προκύπτει είναι ότι η Περιφέρεια Πελοποννήσου και ο ΦΟΣΔΑ (ο συλλογικός φορέας των δήμων για τα απορρίμματα) οφείλουν να οργανώσουν έναν υψηλού επιπέδου μηχανισμό για την αυστηρή παρακολούθηση της σύμβασης, ειδάλλως κινδυνεύουν η πληρωμή ρητρών και αποζημιώσεων… να κοστίσει περισσότερο από τη διαχείριση των απορριμμάτων. Επίσης, οι δήμοι οφείλουν να εργαστούν ταχύτατα στην κατεύθυνση της ανακύκλωσης και της κομποστοποίησης, προκειμένου να μειώσουν τον όγκο των σύμμεικτων απορριμμάτων που θα στέλνουν στις μονάδες προς διαχείριση (άρα θα πληρώνουν).\nOσο για το οικονομικό σκέλος, για το οποίο γινόταν τόσα χρόνια η συζήτηση: μέχρι τους 150.000 τόνους ετησίως, ο ιδιώτης χρεώνει τη διαχείριση προς 80,5 ευρώ/τόνο (συν ΦΠΑ). Για τις υπόλοιπες ποσότητες (από τις 150.000 έως τις 200.000 τόνους) η τιμή πέφτει στα 35 ευρώ/τόνο (συν ΦΠΑ). Αν οι ποσότητες ξεπεράσουν τους 200.000 τόνους, τότε η Περιφέρεια και ο ΦΟΣΔΑ οφείλουν να συζητήσουν με τον ιδιώτη αν και με ποιους όρους μπορεί να δεχθεί τις επιπλέον ποσότητες. Αν ο ιδιώτης δεν μπορεί ή Περιφέρεια και ΦΟΣΔΑ δεν συμφωνούν με τους όρους, τότε πρέπει να αναζητηθεί άλλη λύση στην οποία όμως να συναινεί ο ιδιώτης. Ο ιδιώτης μπορεί να δεχθεί αστικά απορρίμματα και από άλλες περιοχές, αλλά και βιοτεχνικά, μη επικίνδυνα απόβλητα, πάντα όμως με τη συναίνεση του Δημοσίου.\nΑπό τη στιγμή που θα παραδοθεί η γη στην Περιφέρεια, θα καθοριστεί μια ημερομηνία «εκκίνησης» του χρονοδιαγράμματος. Δέκα μήνες αργότερα, ο ιδιώτης θα πρέπει να έχει κατασκευάσει τους ΧΥΤΥ και κάποιες βασικές εγκαταστάσεις διαλογής ώστε να είναι σε θέση να υποδεχθεί «μεταβατικά» το σύνολο των σύμμεικτων απορριμμάτων (δηλαδή σε κάθε περίπτωση μέσα στο 2019). Μετά 14 μήνες θα ξεκινήσει η κανονική λειτουργία των μονάδων (που περιλαμβάνει και την παραγωγή ενέργειας από βιοαέριο). Οι δήμοι οφείλουν να παραδίδουν το σύνολο των σύμμεικτων απορριμμάτων τους, ενώ απαγορεύεται στην Περιφέρεια να χρηματοδοτήσει εναλλακτικές μονάδες (για τα σύμμεικτα), ειδάλλως θα πρέπει να καταβάλει αποζημίωση στον ιδιώτη. Αντίθετα οι δήμοι είναι ελεύθεροι να μειώσουν τα σύμμεικτα (λ.χ. μέσω ανακύκλωσης) με όποιον τρόπο μπορούν. Οι έγκαιρες πληρωμές είναι κρίσιμης σημασίας: για παράδειγμα, ο ιδιώτης μπορεί να ζητήσει τη διάλυση της σύμβασης εις βάρος της Περιφέρειας αν αυτή καθυστερήσει περισσότερο από έναν μήνα οποιοδήποτε ποσό υπερβαίνει τη μηνιαία χρέωση ή οποιοδήποτε ποσό της χρηματοδοτικής συμβολής του Δημοσίου στο έργο.\nΠροηγούμενο άρθρο: Το 11% γεωργικών και κτηνοτροφικών προϊόντων παράγεται στην Περιφέρεια Πελοποννήσου\nΕπόμενο άρθρο Έρχονται αυξήσεις «φωτιά» στο ρεύμα… λόγω ρύπων


MasterChef: Η μεγάλη ανατροπή! Τα γυρίσματα και το νέο πρόσωπο-έκπληξη - MediaDay\nΑρχική Media News MasterChef: Η μεγάλη ανατροπή! Τα γυρίσματα και το νέο πρόσωπο-έκπληξη\nΤα δεδομένα είναι ότι η πρεμιέρα του show είναι προγραμματισμένη για το β’ μισό της σεζόν, ότι κριτές του show είναι ο Πάνος Ιωαννίδης, ο Λεωνίδας Κουτσόπουλος και ο Σωτήρης Κοντιζάς κι ότι σε λίγες ημέρες ξεκινούν τα γυρίσματα.\nΣε αυτό το σημείο αξίζει να αναφέρουμε πληροφορία πως οι auditions ξεκινούν στις 5 Οκτωβρίου από τη Λεμεσό της Κύπρου, ενώ στα τέλη του ίδιου μήνα η αναζήτηση επίδοξων σεφ γίνεται σε Αθήνα και Θεσσαλονίκη.\nΚάθε χρόνο η ομάδα της παραγωγής του μαγειρικού show κάνει castings για την ανεύρεση τέταρτου κριτή, κάτι που μέχρι τώρα δεν γνωρίζαμε, αφού σε κάθε κύκλο του show βλέπαμε μόνο τους τρεις γνωστούς κριτές.\nH επιλογή αναμένεται να γίνει τις επόμενες ημέρες\nΠροηγούμενο άρθροΕλένη Μενεγάκη: Έκανε πρεμιέρα με φόρα και… με το δεξί\nΕπόμενο άρθροH Samsung κυκλοφόρησε κινητό με… εξωπραγματική κάμερα


σετ t-shirt κολάν σέξι-μπλε | Nuova Moda\nσετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε. σετ t-shirt κολάν σέξι μπλε.\nΜπλε αθλητικό σετ, περιλμβάνει t-shirt και κολάν. Μπορείτε να παίξετε με τα σχέδια από το πάνω μέρος του και να το μεταμορφώσετε από ένα απλό μπλουζάκι σε σέξι crop τοπ. Το παντελόνι του με άψογη εφαρμογή που αγκαλιάζει το σώμα σας και μετατρέπει τις πιο σπορ εμφανίσεις σας σε ένα απόλυτα προσεγμένο λουκ. Φορέστε τα στο γυμναστήριο αλλά και στην βόλτα για το καφεδάκι σας!\nSKU ISDT54100 BLU\nΞεχωρίστε τα δημιουργήστε και άλλα στυλ ή εναλλακτικά δοκιμάστε και τους υπόλοιπους χρωματισμούς!


Τα νέα domains της εβδομάδας: .airforce, .navy, .vet και .healthcare! ~ Web hosting and domain names blog by IP.GR\nΤα νέα domains της εβδομάδας: .airforce, .navy, .vet και .healthcare!\nΤα domains αυτής της εβδομάδας είναι αφιερωμένα στις ειδικές δυνάμεις και τον τομέα της υγείας των ανθρώπων αλλά και των ζώων! Δείτε στη συνέχεια ότι χρειάζεται να γνωρίζετε για τα νέα domains που θα είναι πλέον διαθέσιμα για κατοχύρωση από τις 22/10/2014, και ίσως ένα από αυτά να είναι ακριβώς αυτό που θα δώσει την απαραίτητη ώθηση και στη δική σας διαδικτυακή παρουσία.\nΠετάξτε με ένα .airforce domain!\nΕίτε είστε ιπτάμενος εν ενεργεία ή βετεράνος, ένα .airforce domain! είναι ο καλύτερος τρόπος για να προβάλετε μέσα από το διαδίκτυο τα επιτεύγματά σας. Είναι ένα μοναδικό μέσο για να προσελκύσετε νέους ενδιαφερόμενους από ένα πολύ συγκεκριμένο και εξειδικευμένο κοινό.\nΟποιοσδήποτε συναντήσει το όνομα του website σας, θα γνωρίζει στη στιγμή ότι το περιεχόμενό του σχετίζεται με την αεροπορία. Εάν δημιουργείτε ένα προσωπικό website, η κατάληξη .airforce θα σας βοηθήσει να δημιουργήσετε ένα προσωποποιημένο και εύκολα απομνημονεύσιμο όνομα για το website σας.\nΠρόσω ολοταχώς με ένα domain .navy!\nΤο ενεργό προσωπικό του ναυτικού, οι βετεράνοι του ναυτικού, αλλά και οι ομάδες στήριξης των βετεράνων έχουν τώρα το δικό τους αποκλειστικά domain για να οικοδομήσουν και να προωθήσουν την παρουσία τους online: το .navy.\nΕίναι ένα άμεσα αναγνωρίσιμο και εύκολα απομνημονεύσιμο domain που υποδεικνύει άμεσα στον επισκέπτη ενός τέτοιου website τι είδους περιεχόμενο μπορεί να ανακαλύψει σε αυτό. Είναι ιδανικό domain για προσωπικές ιστοσελίδες, ειδικά για όσους υπηρετούν ακόμη στο ναυτικό.\nΌλα τα ζωάκια έχουν το δικό τους.. .vet!\nΥπάρχουν πολλές χρήσεις για τη λέξη "vet". Οι δύο πιο διαδεδομένες από αυτές αφορούν τους κτηνιάτρους (veterinarians) και τους βετεράνους του στρατού (military veterans). Όπως κι αν ορίσει κανείς αυτή τη λέξη, είναι ένα ιδιαίτερο και εύκολα απομνημονεύσιμο όνομα που μπορεί να χρησιμοποιήσει κανείς για να δημιουργήσει μια μοναδική ταυτότητα στο διαδίκτυο.\nΟι κτηνίατροι και οι κλινικές για τη φροντίδα ζώων μπορούν να επωφεληθούν από ένα .vet domain για να προσελκύσουν περισσότερους ιδιοκτήτες κατοικιδίων. Με τον κατάλληλο συνδυασμό λέξεων και την κατάληξη .vet, όλοι μπορούν να δημιουργήσουν το όνομα εκείνο που θα κάνει το website τους άμεσα αναγνωρίσιμο!\n.Healthcare -το domain για το πιο σημαντικό αγαθό, την υγεία!\nΜοιραστείτε σημαντικές πληροφορίες για την υγεία και την περίθαλψη Online με ένα .healthcare domain. Το .healthcare domain μπορεί να χρησιμοποιηθεί για να ενισχύσει το εμπορικό σήμα και τη διαδικτυακή παρουσία κλινικών, νοσοκομείων, ιατρείων και οποιασδήποτε άλλης επιχείρησης σχετίζεται με την παροχή υπηρεσιών περίθαλψης, αλλά μπορεί κάλλιστα να χρησιμοποιηθεί επίσης από οποιαδήποτε επιχείρηση η οποία μπορεί για παράδειγμα να επιθυμεί να παρέχει στους υπαλλήλους της έναν ανεξάρτητο διαδικτυακό κόμβο, μέσα από τον οποίο θα μπορούν να πληροφορούνται για θέματα σχετικά με την υγεία ή την ασφάλισή τους.\nΈνα .healthcare είναι το ιδανικό domain για blogs που ασχολούνται με θέματα σχετικά με την υγεία, για ενημερωτικά websites με σχετική θεματολογία και για οτιδήποτε άλλο μπορεί να σχετίζεται με την περίθαλψη (health care).


Σ΄ ένα δρόμο σωστό γεμάτο Λάθη - Point of view\nΣ΄ ένα δρόμο σωστό γεμάτο Λάθη\nΝα μην κάνεις ηλίθια λάθη στη ζωή σου κι έπειτα να κατηγορείς κι αυτήν και το χρόνο στολίζοντάς τους με τα χειρότερα και νιώθοντας πως είναι προκατειλημμένοι μαζί σου, έτσι, για ελαφρυντικό της απερισκεψίας σου.\n”Απερισκεψία” όσον αφορά τα λάθη, ονομάζω την τάση και τον ξεπεσμό μετ΄επιλογής στα μικρά λάθη φοβούμενος τα μεγάλα.\nΝα κάνεις βαρβάτα λάθη, φίλτατε…\nΝα σ΄αφήνουν σημάδι γερό και να ΄χουν αντοχή στο χρόνο.\nΝα τα κουβαλάς μαζί σου σαν αποδείξεις γι΄αυτό που είσαι τώρα και γι΄αυτό που θα ΄σαι αύριο.\nΝα ΄χουν διάρκεια στα χρόνια κι επιμονή για να σε διορθώνουν κάθε φορά που θα δρας με τρόπο που θα ΄ναι έστω και λίγο ξένος μπρος στον αληθινό σου εαυτό…\n…γιατί αυτά είναι που θα σε γαλουχήσουν σαν άνθρωπο κ΄ όχι εκείνα, τα άλλα, τα αντιπαθητικά λαθάκια που στο επόμενο λεπτό θα τα ΄χεις ξεχάσει και θα σχεδιάζεις τα επόμενα.\nΔώσε χώρο σ΄αυτό το τρόπον τινά αντικειμενικό που υπάρχει εκεί έξω να ενσωματωθεί μέσα σου, κι έπειτα κράτα αυτό που εκφράζει και συμπληρώνει το υποκειμενικό σου, μα το υπόλοιπο μην το πετάξεις… άσ΄το στην άκρη να βρίσκεται.\nΜπορεί τα επόμενα χρόνια να γίνεις απ΄αυτούς που παύουν να ονειρεύονται ξύπνιοι και να χρειαστείς μια μικρή δόση “αντικειμενικής” πραγματικότητας για να ΄ρθεις στα καλά σου.\n…γιατί την πραγματικότητα μερικές φορές πρέπει να την παλεύεις στην έδρα της με τους δικούς της όρους.\nΚαι πάλι καλά να λες που για όπλο σου θα ΄χεις τον ίδιο της τον εαυτό και μια ζωή θα μάχεται με τον εαυτό της χάνοντας κάθε φορά.\nΓιατί και ο λογικός και ο ρεαλιστής, που και που κρυφά παραθερίζουν στα απέραντα και παραδεισένια τοπία του παράλογου και του ονείρου.\nΕσύ όμως θα το ΄χεις για μπαλονάκι σου να πιαστείς.\nΑυτό που θα σε σώνει απ΄την πραγματικότητα και θα σε βολτάρει στους πιο κρυφούς σου πόθους γιατί το υπηρετείς μια ζωή και ξέρει πως το σέβεσαι και γι΄αυτό σε δασκαλεύει – το Όνειρο.\nΈνα Όνειρο στα θεμέλιά του έχει πάντα κάποια μεγάλα μας λάθη -είτε κρυφά,είτε φανερά- να το κρατάν γερό κι αγκρέμιστο.\nΤα μεγάλα λάθη έχουν χαρακτήρα και πρέπει να σου μοιάζουν.\nΑυτά θα σε συγκρατούν για να παραμένεις ο εαυτός που αγάπησες -κρυφοπερήφανε σφαλματόφιλε- και να ΄χεις ένα μυαλό-μαστίγιο που θα δαμάζει κάθε ‘ναι’, ‘όχι’ και ‘πρέπει’ σου.\nΓι΄αυτό λοιπόν, άσε στην άκρη την αλάνθαστη ζωή και τα «πρέπει» που σου επιβάλλουν, άλλα έχε τα κοντά σου, για να μαθητεύουν τα δήθεν σωστά κοντά στα Λάθη, μήπως κι επαναστατήσει κάποτε ο άνθρωπος κι αποφασίσει να ευτυχήσει.\nΤα λάθη είναι το οξυγόνο της γνώσης.\nΤα μόνα σωστά που παρέχουν οξυγόνο στη γνώση, είναι η Αγάπη και τα Όνειρα.\nΜόνο σ΄αυτά επιτρέπω να είναι οδηγοί και να με κρατούν σ΄ ένα δρόμο σωστό γεμάτο Λάθη.


Κύριε Υπουργέ, Κύριοι Βουλευτές, Κύριου Δήμαρχοι, φίλε Πρόεδρε του ΕΒΕ Λεμεσού, αγαπητά μέλη του Επιμελητηρίου μας, φίλες και φίλοι, - PDF\nDownload "Κύριε Υπουργέ, Κύριοι Βουλευτές, Κύριου Δήμαρχοι, φίλε Πρόεδρε του ΕΒΕ Λεμεσού, αγαπητά μέλη του Επιμελητηρίου μας, φίλες και φίλοι,"\n1 ΧΑΙΡΕΤΙΣΜΟΣ ΑΝΤΙΠΡΟΕΔΡΟΥ ΚΕΒΕ ΑΝΔΡΕΑ ΜΑΤΣΗ ΣΤΗ ΓΕΝΙΚΗ ΣΥΝΕΛΕΥΣΗ ΤΟΥ ΕΒΕ ΛΕΜΕΣΟΥ 22 ΟΚΤΩΒΡΙΟΥ 2015 Κύριε Υπουργέ, Κύριοι Βουλευτές, Κύριου Δήμαρχοι, φίλε Πρόεδρε του ΕΒΕ Λεμεσού, αγαπητά μέλη του Επιμελητηρίου μας, φίλες και φίλοι, Είναι με ιδιαίτερη χαρά που παρευρισκόμαστε σήμερα στην ετήσια γενική συνέλευση του Επιμελητηρίου της Λεμεσού. Η συνέλευση σας συμπίπτει με σημαντικές εξελίξεις που αφορούν το πολιτικό μας θέμα, την κυπριακή οικονομία, αλλά και τη γενικότερη αναταραχή σε όλη τη γύρω περιοχή. 1\n2 Στο κυπριακό φαίνεται ότι οδεύουμε σε εντατικοποίηση των συνομιλιών μέσα στους τελευταίους μήνες του έτους, με στόχο στις αρχές του 2016 να διαφανεί κατά πόσον θα υπάρξει λύση ή όχι. Το ΚΕΒΕ, στηρίζει τη διαδικασία των συνομιλιών σε μια προσπάθεια να εξευρεθεί μια βιώσιμη και λειτουργική λύση που θα θέσει τέρμα στη διχοτόμηση και θα επιτρέψει στον τόπο να αναζητήσει νέες προοπτικές για το μέλλον. Ελπίζουμε ότι η Τουρκία, που κρατά το κλειδί της λύσης, θα συνηγορήσει σε μια διευθέτηση που θα εγγυάται ένα καλύτερο αύριο για τη Κύπρο. Κατά τη γνώμη μας, μια βιώσιμη και λειτουργική λύση του κυπριακού θα δημιουργήσει νέες προοπτικές και πολλά οφέλη. Ειδικά στην οικονομία που άρχισε να παρουσιάζει σημάδια ανάκαμψης. Η επίτευξη θετικού ρυθμού ανάπτυξης (κατά 0,5% του ΑΕΠ) το α εξάμηνο του 2015, δείχνει ότι η οικονομία ανακάμπτει και έχει τη δυνατότητα να περάσει σε σταθερή αναπτυξιακή πορεία. 2\n3 Η συνέχιση των αναβαθμίσεων από τους Οίκους Αξιολόγησης και η έξοδος το 2016 από το μνημόνιο θα βοηθήσει ώστε η Κύπρος να μπορεί να απευθυνθεί αυτόνομα στις ξένες αγορές και να σταθεί πλέον στα δικά της πόδια. Από την άλλη, όμως, δεν θα πρέπει να εφησυχάζουμε, αφού ανοικτές πληγές της οικονομίας συνεχίζουν να υπονομεύουν τις προσπάθειες μας για οριστική έξοδο από την ύφεση. Αναφέρομαι στα καυτά προβλήματα που αφορούν τα υψηλά επίπεδα ανεργίας (15%), τα μη εξυπηρετούμενα δάνεια (27 δισ. ευρώ ή 45% του συνόλου των πιστώσεων), την έλλειψη επαρκούς ρευστότητας, τον υπερδανεισμό των επιχειρήσεων και των νοικοκυριών, τη μειωμένη ανταγωνιστικότητα μας (από τη θέση 58 υποχωρήσαμε στη θέση 66!), το τραυματισμένο επιχειρείν και άλλα. 3\n4 Όλα αυτά είναι σοβαρά προβλήματα που αν δεν το επιλύσουμε θα βρεθούμε ξανά σε δύσκολη θέση. Το ΚΕΒΕ, με πολλές πρωτοβουλίες και προτάσεις προσπαθεί να συμβάλει στο ξεπέρασμα αυτών των προβλημάτων. Με παρεμβάσεις στην εκτελεστική και νομοθετική εξουσία στην Κεντρική και τις Εμπορικές Τράπεζες και σε κάθε άλλο αρμόδιο σώμα προσπαθούμε να βελτιώσουμε το περιβάλλον μέσα στο οποίο δραστηριοποιούνται οι επιχειρήσεις μέλη μας. Ζητούμε από την κυβέρνηση να συνεχίσει τον εκσυγχρονισμό του κράτους, να προωθήσει έγκαιρα τις αναγκαίες μεταρρυθμίσεις, να προχωρήσει με ταχύτερους ρυθμούς στις αποκρατικοποιήσεις ημικρατικών οργανισμών και να επισπεύσει τις διαδικασίες για τα νέα έργα ανάπτυξης. Γενικά να δημιουργήσει ένα θετικότερο περιβάλλον για τον ιδιωτικό τομέα. 4\n5 Θέλουμε να πιστεύουμε ότι οι εισηγήσεις και προτάσεις μας θα υιοθετηθούν, ώστε η οικονομία να αρχίσει να επεκτείνεται και να μπορέσει να προσελκύσει επενδύσεις, ντόπιες και ξένες. Μόνο έτσι θα αυξηθούν οι θέσεις εργασίας και θα ενισχυθούν τα εισοδήματα των επιχειρήσεων. Εκτός, όμως, του εσωτερικού περιβάλλοντος, το ΚΕΒΕ προβληματίζεται και για το εξωτερικό περιβάλλον και ειδικά με τα όσα συμβαίνουν γύρω μας, κυρίως στη Συρία. Οι εξελίξεις στην περιοχή μας είναι συνεχείς και απρόβλεπτες, αφού φαίνεται να αναπτύσσεται ένας γεωστρατηγικός ανταγωνισμός τόσο μεταξύ των υπερδυνάμεων όσο και μεταξύ των διαφόρων ισχυρών κρατών της περιοχής. Θα πρέπει να είμαστε προσεκτικοί, διότι από το γεωστρατηγικό αυτό παιχνίδι μπορεί να επηρεαστεί το πολιτικό μας θέμα, η οικονομία μας, αλλά και οι ενεργειακοί σχεδιασμοί μας. Σίγουρα δεν έχουμε δυνατότητες να επηρεάσουμε τις εξελίξεις, όμως έχουμε 5\n6 την ευχέρεια να απομονώσουμε τους τυχόν κινδύνους για την Κύπρο. Εδώ θα πρέπει να αναφέρουμε και μια ευκαιρία. Συνήθως οι κρίσεις δημιουργούν και ευκαιρίες. Τυχόν λύση του Κυπριακού θα καταστήσει τη χώρα μας παράγοντα ακόμα μεγαλύτερης σταθερότητας στη περιοχή, που μαστίζεται από τα συνεχώς ογκούμενα προβλήματα των γύρω χωρών. Τούτο, σε συνδυασμό με την ιδιότητα κράτους μέλους της Ευρωπαϊκής Ένωσης δίδει τη δυνατότητα να καταστεί η Κύπρος ελκυστική χώρα για επενδύσεις αλλά και για εγκατάσταση περιφερειακών γραφείων διεθνών εταιρειών που δραστηριοποιούνται στη ευρύτερη περιοχή. Αγαπητοί φίλοι, Με βάση όλα τα πιο πάνω, δηλώνουμε συγκρατημένα αισιόδοξοι για το μέλλον. Οι οιωνοί είναι θετικοί και ελπίζουμε όλα να εξελιχθούν ομαλά. Ωστόσο, για αυτό χρειάζεται και η δική μας συνδρομή. Δεν θα πρέπει τώρα 6\n7 που βελτιώνεται η οικονομία ν αρχίσουν τα αιτήματα και οι απαιτήσεις για αυξήσεις μισθών, επιδομάτων, χορηγιών κ.α. Είναι ανάγκη να συνεχίσουμε τη συγκροτημένη οικονομική πολιτική των τελευταίων ετών. Επιβάλλεται να παραμείνουμε σοβαροί και υπεύθυνοι στην αντιμετώπιση της επόμενης μέρας της κρίσης. Στα πλαίσια αυτά το ΚΕΒΕ κάνει δημόσια έκκληση προς όλους για να παραμείνουν συγκρατημένοι και συντονισμένοι στις προτεραιότητες της οικονομίας, ως σύνολο. Τελειώνοντας θέλω να ευχαριστήσω τον Υπουργό Ενέργειας, Εμπορίου, Βιομηχανίας και Τουρισμού φίλο Γιώργο Λακκοτρύπη για τη στήριξη του στα Επιμελητήρια και στις επιχειρήσεις μας. Ακόμα επιθυμώ να συγχαρώ τον Πρόεδρο του ΕΒΕ Λεμεσού, φίλο Κώστα Γαλαταριώτη καθώς και τα μέλη του ΔΣ του για το έργο που επιτελούν στο Επιμελητήριο. Η επιτυχής κατάληξη του θέματος που αφορά το 7\n8 Τεχνολογικό Πάρκο στο Πεντάκωμο επιβεβαιώνει τον προγραμματισμένο τρόπο που δρα το ΕΒΕ Λεμεσού. Ιδιαίτερες ευχαριστίες θέλω να εκφράσω στον Αντιπρόεδρο του ΚΕΒΕ που προέρχεται από το ΕΒΕ Λεμεσού κ. Γιώργο Δημητρίου για την πολύτιμη συνεργασία μας στην Εκτελεστική Επιτροπή και στο Διοικητικό Συμβούλιο του ΚΕΒΕ. Τέλος ευχαριστώ όλους εσάς τα μέλη μας που παρά τις δυσκολίες, παραμείνετε δίπλα στο Επιμελητήριο μας και δίνουμε μαζί τις μάχες για ανάπτυξη και προκοπή. Σας ευχαριστώ πολύ 8


Σκαθάρια χρησιμοποιούνται για τεχνητή αποσύνθεση. – Σκέφτομαι άρα υπάρχω\nΜπορεί να περνάμε τις μέρες μας προσπαθώντας να αγνοήσουμε σκέψεις σχετικά με το θάνατο μας και τη μεταβατική σαρκική μας ύπαρξη, όμως η επιστήμη που μελετά το θάνατο, είναι αχώριστη με την επιστήμη που μελετά τη ζωή (και εξ’ ίσου ενδιαφέρουσα). Σε αυτό το επεισόδιο του καναλιού Deep Look, ρίχνουμε μια ματιά σε σαρκοφάγα σκαθάρια, στην διαδικασία της αποσύνθεσης και στην τέχνη του να διατηρείς νεκρά ζώα.\nΤο βίντεο ρίχνει μια εσωτερική μάτια στη “βιβλιοθήκη της ζωής” στο μουσείο της ζωολογίας των σπονδυλωτών του πανεπιστημίου Berkeley της Καλιφόρνια. Σε μια προσπάθεια να καταλογοποιήσει, να καταλάβει και να διατηρήσει τον παγκόσμιο πληθυσμό σπονδυλωτών, το μουσείο συλλέγει ταριχευμένα ζώα και σκελετούς. Αφαιρούν το δέρμα από τα νεκρά ζώα και μετά χρησιμοποιούν σαρκοφάγα σκαθάρια για να επιταχύνουν τη διαδικασία της αποσύνθεσης. Τα συγκεκριμένα σκαθάρια είναι γνωστά για την ικανότητα τους να αφαιρούν όλο το δέρμα από ένα κουφάρι ζώου μέσα σε μερικές μέρες, όμως ταυτόχρονα απολαμβάνουν να τρώνε βιβλία, χαλιά άλλα και ξύλινες σανίδες πατώματος.\nΣαν μια παράξενη και περίεργη “οικογενειακή επιχείρηση”, τα σκαθάρια που χρησιμοποιούνται σήμερα στη συγκεκριμένη διαδικασία είναι απόγονοι της αρχικής αποικίας που πρώτο χρησιμοποιήθηκε από το μουσείο το 1924.\nΑκολουθεί το παρακάτω video που δείχνει τον τρόπο και τη διαδικασία που χρησιμοποιούν τα σκαθάρια.


Τρέλα (με τόκο!) από Καραμπέρη | ΔΗΜΟΚΡΑΤΙΑ\nΤρέλα (με τόκο!) από Καραμπέρη\nΜε… σόου του Μάρκου Καραμπέρη συνεχίστηκε χθες η δίκη στο Τριμελές Εφετείο Κακουργημάτων Θεσσαλονίκης, όπου πραγματοποιείται η εκδίκαση της υπόθεσης του κυκλώματος εκβιαστών και τοκογλύφων με φερόμενο ως εγκέφαλο τον πρώην επιχειρηματία.\n«Εδώ παίζεται η ζωή μου σε μια στημένη υπόθεση του τμήματος Εκβιαστών της Ασφάλειας Θεσσαλονίκης, για να πάρουν κάποιοι γαλόνια στην πλάτη μου» σηκώθηκε και είπε έξαλλος, ενώ εξεταζόταν μάρτυρας κατηγορίας που «έκαιγε» τον Καραμπέρη.\nΟπως ήταν φυσικό, ο πρόεδρος είπε σε έντονο τόνο στον κατηγορούμενο να καθίσει στη θέση του και να μην παρεμβαίνει στη διαδικασία, πράγμα που φαίνεται ότι έχει γίνει… συνήθεια στον Καραμπέρη, που έχει προβεί σε ανάλογες εκρήξεις πολλές φορές μέχρι στιγμής.\nΧθες κατέθεσαν δύο μάρτυρες, εκ των οποίων ο πρώτος, ιδιοκτήτης sports cafe, άλλαξε την προανακριτική του κατάθεση και αρνήθηκε ότι εκβιάστηκε ή ότι έδωσε τοκογλυφικούς τόκους στην ομάδα Καραμπέρη. «Με βοήθησε χωρίς να μου ζητήσει τόκους, με εξυπηρέτησε και τίποτε άλλο» είπε ο μάρτυρας.\nΟμηρος 15 χρόνια\nΩστόσο, ο δεύτερος μάρτυρας, ιδιοκτήτης ξενοδοχειακής μονάδας στη Νικήτη Χαλκιδικής, κατήγγειλε ότι για σχεδόν 15 χρόνια υποφέρει στα «νύχια» του Καραμπέρη. Οπως είπε, το 2001 δανείστηκε από τον κατηγορούμενο 20.000.000 δραχμές, υπογράφοντας επιταγή των 25.000.000 δραχμών με 6μηνη πίστωση. Το 2006, ενώ ήδη έχει αποπληρώσει σταδιακά τις 15.000.000 δραχμές, το χρέος είχε φτάσει στα 510.000 ευρώ (περίπου 170.000.000 δραχμές).\nΟ Καραμπέρης, διακόπτοντας το δικαστήριο, είπε ότι έδωσε στον μάρτυρα χρήματα για να χτίσει το ξενοδοχείο στο οποίο και προσδοκούσε να γίνει και ο ίδιος συνέταιρος. «Του έδωσα 700.000 ευρώ για το ξενοδοχείο και ύστερα από λίγο καιρό έμαθα ότι έτρωγε τα λεφτά μου σε μπουζούκια, στο καζίνο και στα γούστα. Οπως ήταν φυσικό, ζήτησα απλά τα χρήματά μου πίσω», είπε χαρακτηριστικά ο Καραμπέρης.\nΣτο τέλος της κατάθεσής του ο μάρτυρας τόνισε ότι δεχόταν ψυχολογική πίεση από τον Καραμπέρη ακόμα και μέσα από τη φυλακή, όπου βρισκόταν προφυλακισμένος. «Μου έστελνε γραπτές επιστολές και μου ζητούσε να αλλάξω την κατάθεσή μου, να μην έρθω να πω την αλήθεια στο δικαστήριο» είπε ο μάρτυρας, που ωστόσο σημείωσε ότι είναι αποφασισμένος να πει όσα έζησε τα τελευταία χρόνια.